Buhez ar Sent/1894/Ildut - Wikimammenn\nBuhez ar Sent/1894/Ildut\n◄ Franseza a Amboaz Ildut Tremeur ►\nGoude beza resevet ann donzur zantel, e tremenaz meur a vloaz o studia ar Skritur sakr hag ann holl skianchou all, hag o veza m’en doa eur spered lemm, e teuaz abarz nemeur da veza unan euz ann dud habila euz he amzer. Neuze e oue beleget gant sant Jermen a Aoserr, a ioa eat da ober eur bale da Vro-Zaoz evit ann eil guech, ha goudeze e savaz eur gouent nevez var bord ar mor, tost da hini Lan-Karvan.\nAbarz ar fin Ildut a lakeaz eunn all da ober skol enn he leac’h, hag a guiteaz he gouent evit mont da veva he-unan gant Doue enn eur plas distro bennag. Hed ar vech oa bet boaz da iun ha da dremen eunn darn vraz euz ann noz o pedi hag o vedita ; mes divar neuze e kreskaz c’hoaz he bedennou hag he binijennou, hag eur skrij eo klevet peger rust oa e kenver he gorf.\nAdtapet diwar « https://br.wikisource.org/w/index.php?title=Buhez_ar_Sent/1894/Ildut&oldid=30706 »\nKemmoù diwezhañ degaset d'ar bajenn-mañ d'an 20 Gen 2012, da 19:42.


Pajenn:Perrot - Bue ar Zent.djvu/59 - Wikimammenn\nPajenn:Perrot - Bue ar Zent.djvu/59\nOter vras an iliz-ze a zo savet var c’horre beziou an ebestel Per ha Pol, hag ’ us d’an ôter vras, en eur relegour kaer divent, e virer ar gador goat roët gant ar senatour Pudens da Ber, hag a deuas da vezan e drôn a bab.\nAn devosion d’ar pab\nAn devosion d’ar pab, eme sant Fransez a Zal, a zo unan eus merkou an eneou a yelo, hep mar ebet, d’ar baradoz. Bezan devot d’ar pab a zo e garet, senti outan, difenn anezan. An holL zent o deus karet ar pab, sentet outan ha difennet e wiriou, ha seul-vui e oa bras o santelez, ha seul-vui e oant douget da rei harp da Vikel Jezuz-Krist.\nPa deu an devosion-ze da vervel en eur vro, gouen ar zent a varv enni ive.\n« Arabad ankouât, eme sant Charlez Borrome, ar pab eo Doue war an douar, ha dizenti outan a zo dizenti ouz Doue e-unan. »\nKement gwech e hanve an arc’heskob-ze ar pab, ha kement gwech e kleve e hano, e leme e dog.\nPa deued da zigas d’ezan eul lizer pe eur skrid bennak abeurz ar pab, e reseve aneze diskabel hag e poke d’eze, dre zoujanz evit an hini an evoa o savet.\nO’Connell, eun Iverzoniad  brudet hag eur c’hristen kalonek, gwestlet gantan e vue pen-da-ben da zifenn e fe hag e vro, a gouezas klanv war an hent da vont da Rom, hag arôk mervel e lavare : « Rei a ran ma ene da Zoue, ma c’horf d’am bro, ma c’halon d’ar pab. »\nNe garomp ket awalc’h ar pab, an den burzudus-ze, an eus galloud war gement den a zo war an douar, karget ma ’z eo da sturian an holl eneou betek porz an nenvou.\nNe garomp ket awalc’h an den burzudus-ze, a zo tud fallakr ha bugale dizent o klask e ziskar diwar e drôn, ha n’an eus bet biskoaz an disteran aon da vezan tôlet d’an traou, fianz vat m’an eus er gomz galloudus lavaret d’ezan gant Mab Doue : « Tu es Petrus, Te eo Per, da lavaret eo, men, ha war ar men-ze e tiazezin ma Iliz, ha galloud an ifern ne vezo biken trec’h d’ezi. »\nKaret ar pab eo karet Doue ; ober poan d’ar pab a zo ober poan da Zoue !\n↑ Un Irlandais.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/59&oldid=140876 »


Timbroù Fiume - Wikipedia\nUr porzh war vord ar Mor Adriatik eo Fiume.\nGoude ar Brezel-bed kentañ e oa bet savet ur goulenn diwar-benn dazont keoded Fiume, anvet Rijeka hag e Kroatia bremañ, met azgoulennet gant Rouantelezh ar Serbed, Kroated ha Slovened hag Italia war un dro. Kinnig an Drec’hourien eo ober eus rannvro Fiume ur Stad dizalc’h etre an daou amezeg. Dre forzh troidellat e kav gwelloc’h d’ar Saozon ha d’ar C’hallaoued aloubiñ tiriad Fiume e 1919. Dilestrañ a ra ar barzh italian Gabriele d’Annunzio gant ur bagad faskourien d’an 12 a viz Gwengolo, evit kemer ar galloud. Mestr Fiume e vo e-pad 15 miz (gw. « Rejañs italian Carnaro »)\nD’an 12 a viz Du 1920 avat eo sinet Feur-emglev Rappalo gant Italia ha Rouantelezh ar Serbed, Kroated ha Slovened. Prometiñ a reont anavezout ha doujañ da virviken ouzh frankiz Stad Fiume. Embannet eo ar Stad nevez ha skarzhet d’Annunzio diouti e miz Kerzu 1920.\nTimbr Hungaria soulgarget - 1918\nD’an 2 a viz Kerzu 1918 ez eo embannet timbroù evit Fiume gant postoù Italia. Implijout a reer re Hungaria gant ma vezont soulgarget « FIUME ».\nAn timbroù-se, despet bezañ izel an dalvoudegezh-gwerzh dezho, zo bet moulet falseiladennoù a-leizh dezho. An dastumerion a ranko chom war evezh eta.\n"Italia" - 1919\nE miz Genver e teu er-maez evit ar wech kentañ ur rummad savet a-ratozh evit Fiume. 17 timbr zo embannet, evit ur priz a sav etre 2 centesimi ha 10 corona, warne peder dresadenn zisheñvel : penn ur vaouez (arouez Italia), tour-horolaj ar gêr gant banniel Italia a-ispilh, alegori an « Dispac’h » hag ur martolod o tispakañ banniel Italia .\nWar timbroù ar mouladur kentañ e lenner « FIUME » hepken, pa dro da « POSTA FIUME » gant an eil vouladur (e miz Gouere). Adtreset eo bet ar skeudennoù, traouigoù zo cheñchet. Ur rummad 12 timbr zo embannet d’an 18 a viz Mae evit lidañ an 200vet deiz a beoc’h goude echu ar Brezel-bed. Diwezhatoc’h e 1919 e vo soulgarget an timbroù-se gant prizioù izeloc’h.\nGabriele d'Annunzio - 1920\nD’an 12 a viz Gwengolo 1920 e fell d’ar gouarnamant lec’hel lidañ deiz-ha-bloaz kentañ taol-strap Gabriele d'Annunzio e Fiume, dre embann ur rummad 14 timbr a ginnig skeudenn hantegorf ar barzh, hag ur rummad a bevar timbr o kinnig tresadennoù alegorik a bep seurt.\nD’an 18 a viz Du, ar pevar timbr-koun zo soulgarget "ARBE" ha "VEGLIA", evit enoriñ aloubadeg an inizi Arbe ha Veglia, ha d’an 20 a viz Du, e c’heller lenn "Reggenza / Italiana / del / Carnaro", gant un dalvoudegezh-gwerzh nevez.\nE miz Genver 1921 e vez lakaet un dermen da lezenn d'Annunzio gant ur gouarnamant dibadus. Ouzphennet eo ar gerioù "Governo / Provvisorio" war an timbroù warno penn d’Annunzio.\nD’ar 24 a viz Ebrel 1921, ez eo soulgarget timbroù 1919 gant "24 - IV - 1921" ha "Costituente Fiumana". Ar bloaz war-lerc’h ez eo ouzhpennet "1922" war an timbroù.\nD’an 23 a viz Meurzh 1923 e paouezer gant hengoun a gas ar postoù da soulgargañ timbroù, en ur embann ur rummad 12 timbr nevez gant an alc’hwez "Posta di Fiume". Peder dresadenn zo dibabet : ur vag a Venezia, ur volz roman, Sant Vitus, hag ur golonenn roman, moulet an holl anezho war un tamm paper a liv gell.\nDre Feur-emglev Roma sinet e 1924 eo divizet liammañ dazont Fiume gant hini Italia (27 a viz Genver). Timbroù diwezhañ ar geoded zo soulgarget "REGNO / D'ITALIA" (22 a viz C’hwevrer) ha goude : "ANNESSIONE / ALL'ITALIA" (1añ a viz Meurzh). Timbroù Italia a vo implijet warlec’h.\nGoude an eil Brezel-bed e sav kudenn Fiume en-dro. Tud zo a sav a-du evit krouiñ ur Stad dieub en-dro hogen nac’het eo ar raktres-se se gant galloud Belgrad. Gant Feur-emglev Pariz, sinet e 1947, ez eo staget Rijeka (Fiume) hag Istria ouzh Republik Kevreadel Poblek Yougoslavia. Padout a ray keit a ma tarzho ar Stad-se.\nAdtapet diwar « https://br.wikipedia.org/w/index.php?title=Timbroù_Fiume&oldid=1847879 »


Aviel hervez Sant Vaze - Pennad 10 - Le Diocèse de Quimper et Léon\nAccueil - Les évangiles en breton - An Aviel hervez Sant Vaze - Traduction Kenvreuriez - Aviel hervez Sant Vaze – Pennad 10\n2 Setu amañ anoiou an daouzeg abostol : Ar henta, Simon, anvet Pèr, hag Andre e vreur, Jakez, mab Zebede hag e vreur Yann. 3 Filip ha Bartelemi, Tomaz ha Maze ar publikan, Jakez mab Alfe ha Tadde, 4 Simon ar Greduz  ha Judaz Iskariot, an hini a dlee gwerza Jezuz.\n14 « Ma ne ’fell ket d’an dud ho tigemered, na selaou ho komzou, it er-mêz euz an ti-ze, pe euz ar gêr-ze, en eur heja ar boultrenn euz ho treid.15 «E gwirionez m’hel lavar deoh, ne vezor ket ken rust, da zeiz ar varn, e-keñver Sodom ha Gomor , hag e-keñver ar gêr-ze.\n24 « N’eo ket an diskibl uhelloh eged e vestr, nag ar zervicher uhelloh eged e Aotrou… 25 A-walh eo d’an diskibl beza par d’e vestr, ha d’ar zervicher beza par d’e aotrou… M’o-deus greet Beelzeboul euz ar penn-tiègèz, petra ne lava-rint ket euz e dud ?\n26 « N’ho-pet ket aon razo, rag n’eus netra kuzet ha na zeufe ket da veza anavezet, netra en deñvalijenn ha na zeufe ket er sklêrijenn.27 « Ar pez a lavaran deoh en deñvalijenn, henn lavarit er sklêrijenn ; hag ar pez a lavaran deoh e plég ho skouarn, embannit anezañ diwar an toennou .


Le Télégramme - Spered ar vro - Lena Louarn. « Emaomp dija o labourat evit an distro-skol da zont »\nEvit Lena Louarn, beprezidantez Rannvro Breizh e ranker tizhout an niver a 20 000 skoliad divyezhek e 2020.\nPed bugel a zesk brezhoneg er skol er bloaz-mañ en holl ?\nLena Louarn : Tostaat a reomp eus 19 000 bugel skoliataet ar bloaz-mañ er skolioù divyezhek. Kresket eo un tamm abaoe 2018 : 18 300 skoliad divyezhek a oa warlene. Ar pal eo tizhout ar sifr a 20 000 bugel. Ma kendalc’homp evel-se e vo ur chañs da dizhout ar sifr-se ac’hann ar bloaz da zont.\nDigoret ez eus bet ur bern klasoù ar bloaz-mañ ?\nLena Louarn : 16 lec’h zo bet digoret ar bloaz-mañ : n’eo ket bet graet gwelloc’h morse ! Evit ar c’hentañ derez, eo er rouedad publik ez eus bet digoret ar muiañ a glasoù : pemp er Mor-Bihan, pevar e Penn-ar-Bed, tri en Il-ha-Gwilen ha tri e Aodoù-an-Arvor hag unan el Liger-Atlantel. Ul lec’hiad hepken zo bet digoret er rouedad katolik ha hini ebet evit Diwan. Evit an eil derez ez eus bet digoret pevar skolaj divyezhek publik ; tri skolaj hag ul lise er rouedad katolik. Keloù mat zo evit Diwan ‘mod all : un eil lise Diwan a vo e Gwened e 2020 ha skolaj Il-ha-Gwilen a vo prest a-benn 2021.\nMet daoust hag e vez stummet a-walc’h a gelennerien ?\nLena Louarn. Ur steuñv diorren zo bet lakaet e pleustr abaoe m’eo bet sinet ur c’hendivizad etre ar Stad hag ar Rannvro e 2015. 16 post zo bet roet evit ar Publik, 10 evit ar Prevez. Ar pal eo kaout 15 % a bostoù divyezhek bep bloaz ha mont betek 20 % ar buanañ posupl. Met diaes e vo da dizhout p’en em gavomp gant 12,15 % en nevez-amzer 2019 ! 13 post zo bet roet da Ziwan ‘mod all. Kenderc’hel a ra ar Rannvro da reiñ ur yalc’had 4000€ evit an danvez-kelennerien hag ur skoazell all zo, DESK e anv, evit ar gelennerien unyezhek a fell dezho dont da vezañ kelennerien divyezhek.\nRebechet eo bet d’ar Rannvro gant Rouedad ar brezhoneg nompas skoazell a-walc’h deskadurezh ar brezhoneg, koulskoude.\nLena Louarn : Kenlabourat a reomp gant an holl obererien evit lakaat da dalvezout ar c’hendivizad Stad-Rannvro. Tro-dro d’an daol : Ofis ar brezhoneg, ar Rannvro hag ar Rektorelezh. Start eo bet ar jeu warlene gant ar rektorez [NDLR : Armande Le Pellec Muller zo aet kuit e miz Meurzh] met abaoe m’eo en em gavet ar Rektor nevez, Emmanuel Ethis, ez a an traoù war-raok. Emaomp dija o labourat evit an distro skol da zont. Ret eo daougementiñ an niver a zigoradurioù ar buanañ posupl.\nCheñch a raio an traoù er bloaz-mañ gant ar skodenn-skol nevez ?\nLena Louarn : Prezidant ar Rannvro, Loig Chesnais-Girard, en deus divizet lakaat se da dalvezout e Breizh : ret e vo d’an tiez-kêr paeañ ar skodenn-skol ma ne vez ket kinniget un deskadurezh e brezhoneg war ar gumun e-lec’h m’emañ ar familh o chom. Kement-se a dalvezo evit pep rouedad adalek distro-skol 2019. Un dra vat e vo dreist-holl evit ar skolioù Diwan, hag o deus kudennoù abaoe ne vez ket skoazellet ken ar c’hevradoù.\nBezprezidantez kuzul Rannvro Breizh : vice-présidente du Conseil régional de BretagneTizhout : atteindreSteuñv diorren : plan de développementKendivizad : conventionSkodenn-skol : forfait scolaire\nPour Lena Louarn, vice-présidente du Conseil régional de Bretagne, la rentrée scolaire est un moment important. Tous les ans, les chiffres de l’enseignement du breton sont scrutés à la loupe. Cette année, environ 19 000 élèves ont fait leur rentrée dans l’enseignement bilingue publique, privé et bilingue. Pas moins de 16 classes ont été ouvertes sur les cinq départements. L’élue espère atteindre le chiffre de 20 000 élèves bretonnants à la prochaine rentrée.


Kevredigezh Kembre-Breizh: Un Afer a Yec'hed\nUn Afer a Yec'hed\nJacqueline Gibson, skrivagnerez vrezhonek, en he burev e Landreger, 2006\n(Pennad gant Jacqueline Gibson, bet embannet da gentañ er gelaouenn Breizh / Llydaw\nNiverenn 52 – miz C’hwevrer 2010)\nMe n’on ket unan eus an dud hag a ya da welet ar mezeg bewech ma’z eus un dra bennak a-dreuz gantañ. Pa oan bihan e oa ar mezeg un den hag a rae aon din. Ma mamm, e-lec’h ober war ma zro, a zileze ac’hanon, a beurnaetae an ti, a renke diabarzh an armelioù zoken, bep tro ma veze o c’hortoz ar c’hrak-aotrou-se da zont en ti. Ya, d’ar mare-se e teue c’hoazh ar mezeg da di e bratikoù. Ha pa’n em gave e fin an abardaez, e oa evit skeiñ ouzh ma bruched gant e vizied krommet divalav, hag evit lezel war e lerc’h un ordrenañs evit pikurennoù, aozadennoù, palastroù sezv, boutailhadoù eoul moru ha me oar-me. Displijus e oa, ken e oa.\nPebezh kemm bras neuze pa oan aet da Vreizh-Veur da chom! E div vunutenn hag hep sellet ouzhin, koulz lavaret, e oa gouest ma mezegez da lâret din ne oa netra a-dreuz ganin na kavje un diskoulm, hep louzoù ebet, hag e berr amzer. Disoñjet an ordrenañsoù hir-meurbet, ar gweladennoù evit klevet soñj mezeien, arbennigourien anezho. Trawalc’h e oa kenderc’hel da strevial, da basaat ha da vont abred da’m gwele. Goude bezañ graet seurt amprou eus ar vedisined en daou du eus Mor Breizh avat ez eus savet ennon disfiz en o c’heñver. Mat eo gouzout ez eus anezho, met gwelloc’h c’hoazh chom hep daremprediñ anezho, pa c’haller.\nTeir sizhun zo, pa oan oc’h ober ma frenadennoù dindan glav munut Bro-Dreger, em boa risklet war unan eus plakennoù houarn ar servij dour, ha setu me em c’hoazez warni en ur goublañ ma daouarn en-dro da’m glin kleiz. Ar boan a oa ken spontus ken e stardis ma javedoù hag e serris ma daoulagad a-benn chom hep krial forzh ha gouelañ dourek. Hag an dreminidi a yae hebioù, hep teurel nemeur a evezh ouzhin, rak kouezhet e oan e-kichen porched an Iliz-Veur, ma en em vod an dud hep na ti na loj.\nNe c’hallen ket chom azezet evel-se war ar blasenn, dindan ar glav ha dindan selloù digas Landregeriz. Ha me, tuchantik, ha klask sevel em sav. Poan am boa, a dra sur, met gouest e oan da jilgammañ en-dro d’ar gêr. Netra ne oa torret neuze. Ur bolod aspirin pe zaou, ur vandenn lakaet tro-dro da’m glin, ur banne gwin da reiñ kalon din, ha setu me louzaouet a-zoare.\nUn nebeud merc’hed eus ar vro, ha me en o zouez, zo boas d’en em vodañ ur wech ar sizhun en ur c’hafedi. O welet ac’hanon o tont kamm-digamm d’hon lec’h emvod, o doa goulennet ouzhin petra a oa kaoz, hag evel-just on bet aliet ganto da vont da gaout ar mezeg. Ma’z ajen avat, e ouien e vijen rediet da vont da ospital Lannuon da ober ur radio, ha ne’m boa tamm c’hoant ebet da ober se, rak ur wech degouezhet e c’hallje bezañ ret tremen meur a eurvezh eno.\nDaoust da’m disfiz e-keñver ar vezeien, em eus lakaet ma anv war roll unan anezho e Breizh ha, kaeroc’h zo, on bet o welet ar vezegez-se peder gwech. Ar wech kentañ, daoust ma ne felle din ober netra muioc’h eget enrollañ, he doa graet pep tra hervez kustum ar vro-mañ: va lakaat da ober un dielfennadur don eus ma gwad – ouzhpenn £90 en doa koustet din – ha, n’eus netra gwashoc’h evit ur plac’h kuilh eveldon, goulennet he doa diganin mont war ar balañsoù pa oan em noazh-ran.\nPa’m boa bet disoc’hoù an dielfennadur gwad ez is adarre d’ar greizenn yec’hed a-benn klevet c’hoazh ar pezh a ouien: re uhel e oa feur ar c’holesterol hag hini ar gwask gwad. Ma kollfen pouezioù avat, e lavaras din ma mezegez, ne vefe plac’h yac’husoc’h egedon war an douar.\nKlasket em eus. Aet on da redek bep mintin da c’houloù-deiz e-pad daou viz, a-raok mont d’he gwelet adarre. Ma! Kollet em boa daou gilo o vevañ diwar legumaj poazhet ha frouezh fresk. Ha plijet e oa ma mezegez? Tamm ebet. Normal e oa eviti. Ha daou viz goude, siwazh din, em boa adkemeret ur c’hilo. Hag hi da lavarout ne oa ket trawalc’h redek bemdez e-pad ur c’hard eur, ret e oa din ouzhpennañ div vunutenn bemdez.\nHa setu penaos e choman bremañ d’ober teil tomm, e-lec’h mont da redek beure-mat dre straedoù Landreger. Ha gant an hañv hag e varead tud varnaoniek, a zo ken stank en hon zi hag ar bezhin glas war draezhenn Plistin, em eus ankounac’haet ma zinell dreut. N’on ket mui evit mont da welet ma mezegez, koulz lavarout, ha pa dapfen grip ar moc’h zoken – ar grip H1N1 a ra ar bolitikourien anezhañ amañ, pa’z eo ret chom hep mirout ouzh an dud a zebriñ kig-moc’h, marc’hadourezh hag a zegas pinvidigezh d’ar vro - ha saotridigezh\nHa ma mignonezed d’ober goap ouzhin pa welent ac’hanon o tont er c’hafedi en ur jilgammat miz goude ma gwallzarvoud. Ar gwir a chom ganin avat. Ne’m boa ket ezhomm eus alioù ma mezegez: gouest on bremañ da sevel gant ar skalieroù evel an dud all, ha n’eo ket mui pazenn-ha-pazenn, daoust ma chom reut ma c’har gleiz. Un dizoloadenn a bouez am eus graet ivez : skeiñ a ra hon daoulin meur a wech bemdez, ouzh dorioù, ouzh bankoù hag ouzh kadorioù, hep gouzout deomp. Pa vo un dra bennak a-dreuz gant ho taoulin, e viot-c’hwi gouest da gadarnaat an evezhiadenn-se.\nUn ali diwezhañ: arabat deoc’h ober ar pezh am eus-me graet, d.l.e. risklañ war penn ar vandenn a zo sañset bezañ paket start tro-dro d’ar glin, anez e vo gloazet ar glin all ivez.\ntagioù Jacqueline Gibson, yec'hed


Lorenzo de' Medici, pe Lorenzo di Ferdinando Iañ de' Medici , (1599-1648) a oa ur mab da Ferdinando Iañ de' Medici, dug-meur Toskana ha d'e bried Cristina di Lorena. Breur e oa d'an dug-meur Cosimo II de' Medici .\nSeizhvet bugel e dud e oa. Troet e oa gant ar chase, ar c'hon, ar c'hezeg. Dastum a rae al livadurioù, gwareziñ a rae Stefano Della Bella, en e di Casino er via del Parione , distrujet abaoe (warnañ e voe savet ar Palazzo Corsini al Parione), hag er Villa La Petraia, ma voe graet ar murlivadurioù gant Volterrano.\nEn 1617 ez eas gant e c'hoar Catalina de Médici, dimezet da Ferdinando Gonzaga, da Mantova, ha gweladenniñ a reas Venezia, Genova, Loreto ha Pésaro.\nEn 1623 ez eas da Urbino da skoazellañ e c'hoar Claudia, nevez intañvezet eus an dug Federico Ubaldo della Rovere, evit lakaat he zad-kaer Francisco María II della Rovere, chomet dishêr, da lezel Dugelezh Urbino gant ar familh Medici. Tro wenn a reas, hag en 1626 ez eas gant Claudia da Innsbruck, d'hec'h addimeziñ da gont Tirol, Leopold V Aostria ha tro en devoa da weladenniñ kêrioù München, Nürnberg, Regensburg haNancy.\nNe zimezas ket. Mevel a reas e 1648 ha lavaret e voe e oa bet kontammet.\nAdtapet diwar « https://br.wikipedia.org/w/index.php?title=Lorenzo_de%27_Medici_(1599-1648)&oldid=1471374 »


Degemer > Offres d'emplois > Kontour·ez\nKinnig labour embannet d'an / ar 04.01.2021\nLec'h : Karaez (29) ha Plijidi (22)\nDoare post KEVRAT DIDERMEN .\nKerkent ha posubl\nPellgargañ e stumm PDF\nKinnigadenn ar post-labour\nUr rouedad skolioù kevredigezhel, laik digoust ha digor d’an holl eo Diwan. Hiziv ez eo an hentenn gelenn nemeti hag a ginnig ar c’helenn brezhoneg dre soubidigezh. Krouet eo bet Diwan 43 vloaz zo hag ez eus bremañ 48 skol, 6 skolaj ha daou lise er 5 departamant Breizh.\nEmaomp o klask ur g·c’hontour·ez e karg eus merañ kontoù Skolaj Diwan Bro Dreger ha Lise Diwan Karaez.\nDindan kiriegezh renerezhioù ar skolaj hag al lise e labouroc’h ivez gant teñzorerien an AEPoù. Evit kas ho kefridi da benn e voc’h skoazellet gant sekretourva an div skol hag e voc’h ivez e darempred gant an dud a vicher er gevredigezh. Bez ho po da vont en daou lec’h ha rannet e vo hoc’h amzer labour etre an daou.\nHo labour a vo\nOber war dro ar gontouriezh hollek (ar skriturioù betek ar bilañs ha kontoù ar bloaz)\nSevel fakturennoù familhoù ha pratikoù,\nEnkefiañ, heuliañ ar paeamantoù, gwiriekaat ar c’hontoù-bank\nMerañ sokial (nebeutoc’h eget 10 implijad) : kevrat labour, fichennoù gopr, diskleriadennoù sokial\nSkiant-prenet ha barregezhioù goulennet\nUr stummadur kontoù a zo ganeoc’h (BTS, DUT, Aotreegezh pe muioc’h) hag ur skiant prenet 3 pe 5 bloaz en un embregerezh pe en ur gevredigezh.\nMa n’ho pefe ket a-walc’h a skiant prenet war al lodenn sokial e vo tu deoc’h bezañ sikouret gant an dud a vicher er gevredigezh met ret eo deoc’h koulskoude kaout un anaoudegezh diazez war an danvez.\nYezh labour an daou lec’h eo ar brezhoneg. Erbedet mat eo eta d’an den a gemero ar post gouzout brezhoneg dre skrid ha dre gomz.\nUn den aketus oc’h ha plijout a ra deoc’h selaou an dud hag eskemm ganto. Barregezhioù zo ganeoc’h evit kregiñ gant ur post en ul lec’h nevez o vezañ buan en ho aes.\nCDI leun amzer bloazieket\nDevezh kregiñ : an abretañ ar gwellañ\nGopr : Kael « Rummad B » an deskadurezh stad\nLec’h labour : Al lec’h a c’hello bezañ dibabet gant ma vo skiant prenet ganeoc’h ha goude bezañ priziet hoc’h emrenerezh ganeomp.\nMa z'och dedennet gant ar post, trugarez da gas ho CV ha lizher emginnig da tuta@diwan.bzh.\nHo chomlec'h postel *:\nho anv * :\nho anv-bihan * :\nKod post :\nDeiz ganedigezh :\nNiver a vloavezhioù war ar post :\nNiver a vloavezhioù skiant-prenet :\nC'hoant ho peus lavaret hiroc'h diwar ho penn . :\nPellgargañ amañ war eeun ho CV hag ho lizher emginnig e stumm PDF.\nPellgargañ amañ ho CV * :\nPellgargañ amañ ho lizher emginnig :\n(*) : Dre ret\nSkignañ ar c'hinnig labour-mañ war ma fajenn\nSetu ar sweat-shirt nevez\nPedet oc’h d’an dorioù digor d’ar 5 ha d’ar 6 a viz C’hwevrer !\nPedet eo an holl familhoù dedennet da zont da weladenniñ ar skolioù evit ober anaoudegezh gant ar c’helenn dre soubidigezh ha...\nOh oh oh... Emañ an tad Nedeleg o tont dizale ! Un digarez brav da zegas un tamm brezhoneg er gêr hag un nebeud mennozhioù da lakaat...


Taol-Stad ar 16 a viz Mae - Wikipedia\nTaol-Stad ar 16 a viz Mae\nPark Chung-hee penn gwirion an taol-stad\nTaol-Stad ar 16 a viz Mae (Hangul: 5.16 군사정변; Hanja: 五一六軍事政變; RR: O-illyuk gunsa-jeongbyeon) a oa bet un taol-stad milourel e Su Korea e 1961, aozet ha raksoñjet gant Park Chung-hee hag e harperien. Savet e voe ganto ar Poellgor Reveulzier Milourel, e-penn anezhañ penn uhel al lu Chang Do-yong.\nDre an taol-stad e voe roet lamm da gouarnamant dilennet Yun Bo-seon ha roet lamm d'an Eil republik Korean. Lakaet e voe e-plas goude an taol-stad ur C'huzul Uhel evit an Adsevel Broadel, unan milourel gant Park o vezañ ar pen gwirion d'an aozadur. Dont a reas da vezañ ar penn ofisiel goude ma voe harzet Chang Do-yong e miz Gouhere.\nSkritellioù lakaet ouzh ar vogerioù evit displegañ pal an taol-stad\nA-dreñv an taol-stad e oa bet ur vegen tud eus an aferioù a vounte kreñv evit ma vefe modernaet ar vro dreist-holl da geñver greanterezh. Setu penaos e oa bet krouet ur greanterezh lies e-pad ren Park, en eskemm e oa bet lemet ar gwirioù demokratel, gwirioù diazez ar geodedourien hag ouzhpenn-se e oa spurjoù bep an amzer. Lesanvet "Reveulzi ar 16 a viz Mae" gant Park hag e harperien, ar sell reveulzier evit komz eus an taol-stad-se a zo burutellet kreñv hiziv-an-deiz c'hoazh.\nStadoù-Unanet Amerika hag an taol-stad[kemmañ | kemmañ ar vammenn]\nStadoù-Unanet Amerika ne oant ket bet a-enep an taol-stad, d'an 20 a viz Mae e oa dija ar vro o reiñ harp da Park Chung-hee, ar prezidant John F. Kennedy a embanne mignoniezh etre an div vro.\n21 a viz Eost 1961 Park Chung-hee gant ofiserien stadunanat\nSoudarded harzlammerien Su Korea o tibunañ e-pad an taol-stad\nAdtapet diwar « https://br.wikipedia.org/w/index.php?title=Taol-Stad_ar_16_a_viz_Mae&oldid=1934030 »


Rhapsody of Fire - Wikipedia\nMont d’ar merdeerezh Mont d’ar c’hlask\nPower metal sinfonek\n1994 - Hiriv an deiz\nMagic Circle Music\nRoberto De Micheli\nIzili bet er strollad\nRhapsody of Fire 2010\nRhapsody of Fire a zo ur strollad sonerezh italian metal sinfonek(symphonic metal) / power epic metal (Ar strollad a lâr int krouerien an Hollywood Metal). A-raok kemer an anv Rhapsody ha goude, Rhapsody of Fire e 2006, ar strollad a oa anvet Thundercross. Sonerezh ar strollad en em ziforc'h dre un implij a sonioù meurzanevellek gant tonioù "brezeler" ha tonioù all siouloc'h.\nTestennoù ar 5 albom kentañ a gont un istor nemetken, ur raktres a za pelloc'h eget hini an albom-meizad. Tud 'zo a blijo dezho ar saga hag a heulio ar strollad evit e sonioù; tud all a damallo ar strollad da vont re bell er stumm meurzanevellek, ha da goll e efedusted.\nWar an tri albom kentañ, an darn vrasañ eus an tonioù a zo war ur frammm melodic metal o lakaat da soñjal e Helloween pe en Yngwie Malmsteen, gant lodennoù sinfonek gant lodennoù bras gant binviji sonerezh nemetken. An hollad a zo leun a youl, laouen ha dedennus. Stil ar strollad a cheñchas gant ar CD Rain of a thousand Flames gant ur son teñvaloc'h. Tostoc'h eo ouzh son un ton film, echuet gant Symphony Of Enchanted Lands II - The Dark Secret, lec'h ma, gant o feadra ha gant mouezh Christopher Lee, o deus un albom awenet hag a bep seurt.\n2 Kompozadur ar strollad\n4 Liammoù diavez\nIstor[kemmañ | kemmañ ar vammenn]\nE 1993, Luca Turili a zivizas krouiñ ur strollad metal sinfonek. Ar re gentañ o tont a voe Alex Staropoli ha Daniele Carbonera. An tri den-se a savas ur strollad anvet "Thundercross". Evit bezañ ar strollad a hiriv, Rhapsody of Fire o deus cheñchet kaner, soner gitar-boud meur a wech. War a seblant, ur c'haner mat o deus kavet gant Fabio Lione. Ur bloaz goude an taol-lañs, ober a reont o c'hentañ kinnig, Lands Of Immortals, gant komzoù graet gant Cristiano Adacher.\nUr pennadig goude, ar strollad a resevas ur gemmenadenn gant Limb Music Products & Publishing. Divizout a rejont asantiñ ha kregiñ a rejont da vont war-raok gant o sonerezh. Gant materi gwelloc'h, kregiñ a rejont da enrollañ Eternal Glory, a zav Rhapsody ha kroget e vez da gomz diouto er gazetennoù. Ur pennadig goude e grouadur, daou izili a zeas kuit eus ar strollad, ar c'haner Christiano, hag ar soner gitar-boud, Andrea. Bremañ, ar peurrest eus ar strollad, Alex, Daniele ha Luca a rankas ober penn d'ur gudenn. Fabio Lione a oa an diskoulm. Kanañ a rae Labyrinth, anavezet e oa evit donder ha kreñvder e vouezh. Gant ar pevar ezel-se, Rhapsody a grogas da enrollañ penn-kentañ un albom, Legendary Tales e ditl. Hemañ zo bet enrollet e Alamagn gant ar produer Sascha Paeth en deus ivez sikouret Rhapsody evit ar sonioù boud. E miz Here 1998, Rhapsody a grouas Symphony Of The Enchanted Lands, an eil albom. Gallout a reer klevout ha gwelet evit ar wech kentañ ar soner gitar-boud nevez : Alessandro Lotta.\nE 1999, Rhapsody a reas evit ar wech kentañ un droiad ha dont a reas en-dro evit enrollañ ar single Holy Thunderforce ha Dawn of Victory, un albom deuet er-maez e fin an diskar-amzer. E miz Meurzh 2002, ar pevare albom, anvet Power of the Dragonflame e ditl, a zeuas er-maez er bed a-bezh. Rhapsody a zeas d'ober un droiad : « Tour of the Dragonflames 2002 ». Evit ar sonadegoù-se, ar strollad a zegemeasr ur soner gitar-boud : Patrice Guers, hag un eil gitarour : Dominique Leurquin.\nE 2004 e zeas er-maez ar best of "Tales From The Emerald Sword Saga". Ar best of-mañ a zeuas er-maez d'ar mare ma kuitaas ar strollad LMP, hep e ali. Sinañ a reont e SPV, Magic Circle Music o verañ ar strollad. D'ar 27 a viz Gwengolo 2004 e teuas er-maez 5vet Albom Rhapsody : "Symphony Of Enchanted Lands vol II - The Dark Secret". He mañ eo sur a-walc'h an albom kerañ abaoe krouidigezh ar strollad abalamour d'an elfennoù implijet : ul laz-seniñ tchek, ul laz-kanañ gant 50 den hag an danevelladur graet gant an aktour gant ur vouezh voud : Christopher Lee. E miz Mae 2005, Rhapsody a embannas ur single gant Christopher Lee. Ar ganaouenn "The Magic Of The Wizard's Dream", tennet eus an albom diwezhañ, a zo adkemeret e duo gant Fabio Lione, e 4 yezh disheñvel.\nE miz Even 2006 e teuas Rhapsody da vezañ Rhapsody of Fire abalamour d'ur c'h/Copyright lakaet war o anv hag embann a rejont war un dro un albom nevez deuet er-maez d'ar 25 a viz Gwengolo anvet : "Triumph or Agony".\nE fin 2007, kudennoù lezenn nevez a zeuas da hegasiñ ar strollad. Pa oant prest d'ober un droiad e Amerika ar Su, an holl zeiziadoù a voe bet nullet, abalamour d'un disemglev etre Rhapsody of Fire hag e di-embann, MCM (Magic Circle Music).\nD'an 18 a viz Du 2009, diskleriet e voe en doa ar strollad sinet gant Nuclera Blast Records evit o albom nevez "The Frozen Tears of Angels" hag a vo embannet d'ar 5 a viz Meurzh 2010. Produet eo bet gant Luca Turili hag Alex Staropoli ha mesket gant o mignon Sascha Paeth er Gate Studio e Wolfsburg. An albom a vo embannet gant ur stumm spesius digipack (kentañ embannadur) gant div ganaouenn ouzhpenn hag ul levrig 32 bajenn, kement hag ur voest hag ur bladenn vinil.\nKompozadur ar strollad[kemmañ | kemmañ ar vammenn]\nFabio Lione Alex Staropoli Alex Holzwarth Tom Hess Oliver Holzwarth Roberto De Micheli\nDominique Leurquin (Gitar)\nManuel Staropoli (Fleüt)\nRobert Hunecke-Rizzo (Batri)\nKaner evit Rhapsody dindan an anv Thunderforce , kemer a ra perzh e enrolladennoù Dawn Of Victory, Rain Of A Thousand Flames ha Power Of The Dragonflame, da-heul e vefe aet kuit Daniele Carbonera hag evit eilañ Alex Holzwarth}}.\nChristopher Lee : Evit an albom Symphony Of Enchanted Lands II - The Dark Secret, Rhapsody of Fire en deus bet c'hoant evel konter ur gwaz gant ur vouezh boud. En albomoù tremenet, mouezh ar c'honter, Sir Jay Lanford,ne oa "ket mat", peogwir oa re uhel.\nCristiano Adacher Andrea Furlan Alessandro Lotta Daniele Carbonera Luca Turilli Patrice Guers\nAlbomoù[kemmañ | kemmañ ar vammenn]\n1994 : Land of Immortals (Kasedig) :\n1995 : Eternal Glory (Kasedig) :\n1997 : Legendary Tales :\n1998 : Emerald Sword (Single) :\n1998 : Symphony of Enchanted Lands :\n2000 : Holy Thunderforce (Single) :\n2000 : Dawn of Victory :\n2001 : Rain of a Thousand Flames (Mini EP) :\n2002 : Power of the Dragonflame :\n2004 : The Dark Secret (Mini EP) :\n2004 : Tales from the Emerald Sword Saga (Best Of) :\n2004 : Symphony Of Enchanted Lands II - The Dark Secret :\n2005 : The Magic of the Wizard's Dream (Single) :\n2006 : Live to Canada 2005 (Live) :\n2006 : Triumph or Agony :\n2007 : Visions from the Enchanted Lands (Doubl DVD Live)\n2010 : The Frozen Tears of Angel'\nLiammoù diavez[kemmañ | kemmañ ar vammenn]\nLec'hienn ofisiel gall\nAdtapet diwar « https://br.wikipedia.org/w/index.php?title=Rhapsody_of_Fire&oldid=1948357 »\nStrolladoù sonerezh metal simfonek\nStrolladoù sonerezh Power Metal\nKemmoù diwezhañ degaset d'ar bajenn-mañ d'an 14 C'hwe 2022, da 08:17.


Pajenn:Le Gonidec - Bibl Santel pe Levr ar Skritur Sakr, eil levr.djvu/484 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/484\nhoc’h : Ar Mâb na hell ôber nétrâ anézhan̄ hé-unan, ha na ra néméd ar péz a wél hé Dâd oc’h ôber ; râk kémen̄d a râ ann Tâd, ar Mâb a ra ivé ével-t-han̄.\n20. Râg ann Tâd a gâr ar Mâb, hag é tiskouéz d’ézhan̄ kémen̄d a râ : hag é tiskouézô d’ézhan̄ ôberiou brasoc’h égéd ar ré-man̄, enn hévélep doaré ma viot souézet-brâz hoc’h-unan.\n21. Râg ével ma teû ann Tâd da zazorc’hi ar ré varô, ha da rei d’ézhô ar vuez, ével-sé ar Mâb a rô ar vuez da néb a gâr.\n22. Hôgen ann Tâd na varn dén é-béd : râk péb barnédigez en deûz rôed d’ar Mab,\n23. Évit ma teûi ann holl da énori ar Mâb, ével ma énoron̄t ann Tâd. Nép na énor kéd ar Mâb, na énor kéd ann Tâd péhini en deûz hé gaset.\n24. É-gwirionez hel lavarann d’é-hoc’h, pénaoz piou-bennâg a zélaou va gér, hag a gréd enn hini en deûz va c’haset, en deûz ar vuez peûr-baduz, ha na zeû kéd er varn, hôgen tréménoud a ra eûz ar marô d’ar vuez.\n25. É-gwirionez hel lavarann d’é-hoc’h, pénaoz é teû ann heur, hag eo deûet, é péhini ar ré varô a glev mouéz Mâb Doué : hag ar ré a glevô a vévô.\n26. Râg é-c’hîz ma en deûz ann Tâd ar vuez enn-han̄ hé-unan, rôed en deûz ivé d’ar Mâb ar galloud da gaoud ar vuez enn-han̄ hé-unan :\n27. Hag en deûz rôed d’ézhan̄ ar galloud da varna, ô véza ma eo Mâb ann dén.\n28. Na vézit két souézet eûz a gémen̄t-man̄ ; râk don̄d a ra ann heur é péhini ar ré holl a zô er bésiou a glevô mouéz Mâb Doué :\n29. Hag ar ré hô dévézô gréat mâd a zavô évit mon̄d é dazorc’hidigez ar vuez ; hôgen ar ré hô dévézô gréat fall, évit mon̄t é dazorc’hidigez ar varn (G).\n30. Na hellann-mé ôber nétrâ ac’hanoun va-unan. Diouc’h ma klevann, é varnann : ha va barn a zô gwirion ; rak na glaskann két va ioul, hôgen ioul ann hini en deûz va c’haset.\n31. Ma rôann testéni ac’hanoun va-unan, va zesténi né két gwîr.\n32. Béz’ éz eûz eunn all hag a rô testéni ac’hanoun : ha gouzoud a rann pénaoz eo gwîr ann desténi a rô ac’hanoun.\n33. Kased hoc’h eûz étrézég Iann ; hag hén̄ en deûz rôet testéni d’ar wirionez.\n31. Évid-oun-mé né kéd eûz a eunn dén é kémérann testéni : hôgen ann dra-man̄ a lavarann évit ma viot salvet.\n35. Hén̄ a ioa eur c’hleûzeur leskidik ha lugernuz. Hôgen fellet eo béd d’é-hoc’h en em laouénaad évid eunn amzer oud hé c’houlou.\n36. Hôgen mé am eûz eunn testéni brasoc’h égéd hini Iann. Râg ann ôberiou en deûz rôet va Zâd ar galloud d’in da beûr-ôber ; ann ôberiou a rann, a rô ann desténi ac’hanoun, pénaoz ounn kaset gan̄t va Zâd :\n37. Ha va Zâd péhini en deûz va c’haset, en deûz hé-unan rôet testéni ac’hanoun : ha c’houi n’hoc’h eûz biskoaz kleved hé vouéz, na gwéled hé zremm\n38. Hag hé c’hér na joum kéd enn-hoc’h ; râk na grédit kéd enn hini en deûz va c’haset.\n39. C’houiḻid er Skrituriou, pa vennit pénaoz é kéfot enn-hô ar vuez peûr-baduz : hag hî eo a rô testéni ac’hanoun.\n40. Ha na fell kéd d’é-hoc’h don̄d d’am c’havout évit kaoud ar vuez.\n41. Na gémérann két va skéd eûz ann dûd.\n42. Hôgen hoc’h anavézet em eûz : ô véza n’hoc’h eûz kéd enn-hoc’h karan̄tez Doué.\n43. É hanô va Zâd ounn deûet, ha n’hoc’h eûz két va zigéméret : mar teû eunn all enn hé hanô hé-unan, é tigémérot anézhan̄.\n44. Pénaoz éc’h hellit-hu kridi, c’houi péré a zigémer ar skéd a zeû eûz ann eil d’égilé, ha na glask két ar skéd a zeû eûz a Zoué hép-kén.\n45. Na vennit két pénaoz eo mé a damallô ac’hanoc’h dirâk va Zâd : Moizez eo é péhini éma hô kortoz a damall ac’hanoc’h.\n46. Râk ma krédac’h é Moizez, é krédac’h ivé martézé enn-oun ; râk skrived en deûz diwar va fenn.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/484&oldid=155072 »\nKemmoù diwezhañ degaset d'ar bajenn-mañ d'an 20 Du 2019, da 16:47.


Dalc’h ar 7 hag 8 a viz Ebrel 2022 e berr gomzoù · Région Bretagne\nDegemer > Hor c’heleier > Dalc’h ar 7 hag 8 a viz Ebrel 2022 e berr gomzoù\n26 Ebrel 2022\nGoude bezañ votet ar budjed evit 2022 (1,72 Md€) e oa bodet an 83 a guzulier·ien·ezed-rannvro adarre d’ar 7 hag 8 a viz Ebrel. Lakaat prizioù marc’had-mat ha kengred evit ar predoù hag al lojeiz el liseoù publik e Breizh, sikour ar filierenn koad energiezh, modernaat termenva listri-treizh an Nae e Sant-Maloù… : an divizadoù pennañ hag ar c’hendivizoù war videoioù a gaver e-barzh bretagne.bzh.\nKendiviz diwar-benn Ukraina\nEr mareoù-mañ eo merket hor buhez gant ar brezel en Ukraina, rak-se en doa lezet Loïg Chesnais-Girard ar gaoz war-eeun gant gant Tetiana Yehorava-Lutsenko (Prezidantez oblast Kharkiv) kement ha digeriñ ar c’hendiviz a oa war ar roll labour, ha goude-se gant Marek Wozniak (marechal Rannvro Wielkopolska e Polonia, a zo liammet ouzh Breizh dre un emglev kenlabourat). Tro a voe neuze da gomz en ur mod fromus eus ar pezh a zo e dalc’h er c’houlz-mañ en ur vro kar deomp ha stok da Unaniezh Europa, hag ivez da zegas da soñj eus al liammoù kreñv a zo etre Breizh ha Polonia, hag Europa a-bezh.\nLiseoù publik : prizioù marc’had-mat ha kengred\nBezañ digor d’an holl en ur mod kevatal e pep lec’h e Breizh ha reizhded e-keñver ar familhoù paourañ : gant an daou soñj pennañ-se e oa broudet ar Rannvro, a zo karget eus ar predoù hag eus al lojeiz er 115 lise publik a zo e Breizh, pa oa fellet dezhi lakaat fin d’an diforc’hioù etre al liseoù evit a sell ouzh ar prizioù.Adalek miz Gwengolo 2022 e vo ar memes prizioù neuze er c’hantinoù emservij en holl liseoù e Breizh hag er 85 a skolioù-lojañ. E-pad an dalc’h-mañ e oa bet votet ar stignad-se hag a ginnig ivez prizioù sokial difer, diouzh gounidigezh ar familhoù.\nSikour ar filierenn Koad-Energiezh\nE Breizh e vez produet 51 % eus an energiezh gant koad, rak-se eo an danvez-se an energiezh nevezadus kentañ enni. Kement-se zo kaoz hon eus divizet, evit delc’her d’ober muioc’h c’hoazh evit talañ ouzh direizhamant an hin, kemer perzh e kevala ar C’hevredad Publik Lec’hel Koad Energiezh nevezadus a oa bet krouet e 2018 gant 18 strollegezh e Kreisteiz Breizh : an Oriant Tolpad-kêrioù, Kemperle Kumuniezh ha kumunioù an Oriant, Lannarstêr, an Ignel, Bubri, Lokmikaelig, Plañvour, Ploue, Porzh-Loeiz, Kewenn, Zinzag-Lokrist, Langedig, an Arzhanaou, Rieg, Banaleg ha Gwelegouarc’h. Graet eo an aozadur-se evit diorren an tommder nevezadus ha merañ ar c’hoadoù en ur mod padus en 18 strollegezh ezel.\nTreuzfurmiñ ar porzhioù\nAr bennadurezh evit 22 borzh e Breizh eo Rannvro Breizh, ober a ra war-dro merañ, kempenn ha delc’her anezho e ratre. En dalc’h-mañ ez eus bet tro da welet e peseurt stad e oamp en em gavet evit ar programm labourioù e porzh Sant-Maloù, ma vez lakaet arc’hant ganeomp evit enframmadurioù nevez abalamour da vodernaat termenva listri-treizh an Nae (budjed 150 M). Votet ez eus bet ivez evit ur sturfollenn nevez evit kempenn porzh Konk-Kerne. Ar pal : delc’her, diorren ha talvoudekaat an holl oberoù liammet ouzh ar mor eno : pesketa, sevel ha dresañ bigi, merdeerezh, redadegoù en donvor, bevdeknologiezhioù hag ergerzherezh ar mor.\nAr programm LEADER 2023-2027 : kaier ar c’hargoù ha galv da vont war ar renk\nEn-dro da Vreizh Up, kreñvaat ur mont en-dro eus an arc’hantaouiñ hag a lakay startupoù da zont war wel ha da ziorren, evit sikour al lañs a zo gant an ekonomiezh e Breizh\nCheñch statudoù ar meradur Illevia (treuzdougen publik rannvroel)\nYezhoù Breizh ha yezh ar sinoù er vodadenn\nE-kerzh an dalc’h-mañ o doa gallet ar c’huzulierezed hag ar guzulierien-rannvro, evit ar wech kentañ, komz brezhoneg pe gallaoueg, gant un droidigezh c’hallek war ar prim. Diwar vremañ e vez troet ivez ar prezegennoù politikerezh hollek, a vez lavaret e penn kentañ dalc’hoù ar C’huzul-rannvro, e yezh ar sinoù.\nAr c’hendivizoù dre video\nAn holl zivizadoù aprouet e-kerzh an dalc’h


7 676 ann. (2019)\nMelestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet da bennlec'h kanton Pleuwigner gant teir c'humun ennañ:Brec'h, Kamorzh ha Pleuwigner; e Bann an Alre e oa; miret ha brasaet e voe kanton Pleuwigner e 1801 gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Pleuwigner en Arondisamant an Oriant bet krouet e 1800,.\n239 gwaz eus ar gumun a gollas o buhez abalamour d'ar brezel, d.l.e. 4,33 % eus he foblañs e 1911.\nMervel a reas 69 den ag ar gumun abalamour d'ar brezel; tri anezhe a oa yuzev, drouklazhet e voent e kamp-diouennañ Auschwitz (Polonia) e 1942.\nSeizh gwaz a varvas e Brezel Indez-Sina ha seizh all e Brezel Aljeria.\nE distro-skol 2021 e oa 133 skoliad enskrivet er c'hlasoù divyezhek (16,2 % eus skolidi ar gumun evit a sell ouzh ar c'hentañ derez)\nAdtapet diwar « https://br.wikipedia.org/w/index.php?title=Pleuwigner&oldid=1970971 »


Kaozeal:Yezhoù nasaek - Wikipedia\nLamet em eus kuit an daveenn a denne d'an anv paisa. Paisa a vez graet e Kolombia eus an dud a vev e departamant Antioquia. Netra da welet gant ar Baezed (Paeces e spagnoleg) zo indianed a zo o chom e departamant ar c'hCauca muioc'h er su. Fulup\nmat eo. mersi Neal 1 Kzu 2005 da 19:01 (UTC)\nN'on ket sur tamm ebet eo kar ar yezhoù renket amañ dindan ar familh "yezhoù paezek". Kentañ gwech eo din klevet anv eus ar familh-se. E Kolombia e seller ouzh an Nasa Yuwe evel ouzh ur yezh digenvez. Souezhus eo he gwelet renket etre yezhoù Ekwador. Arvarus zoken a lavarfen ha ken arvarus all he c'heñveriañ ouzh yezhoù marv na chom koulz lavaret roud ebet ken anezho. Fulup 1 C'hwe 2007 da 21:10 (UTC)\nAdtapet diwar « https://br.wikipedia.org/w/index.php?title=Kaozeal:Yezhoù_nasaek&oldid=123483 »\nKemmoù diwezhañ degaset d'ar bajenn-mañ d'an 4 C'hwe 2007, da 17:02.


kenmore elite oasis washer troubleshooting – 524edenpark.info\nPosted on 12/05/2019 04:05:21 pm 12/05/2019 04:05:21 pm by 524edenpark.info\nkenmore elite oasis washer troubleshooting kenmore elite washer kenmore elite oasis washer elite washing machine medium size of distinctive elite series kenmore elite washer kenmore elite oasis dryer troubleshooting elite dryer kenmore elite oasis dryer troubleshooting elite oasis dryer troubleshooting elite oasis dryer elite oasis washing machine.\nkenmore elite oasis washer troubleshooting kenmore elite oasis he washer oasis washer series gas dryer elite oasis washer parts manual kenmore kenmore elite oasis washer troubleshooting ultrasonic sensors.\nkenmore elite oasis washer troubleshooting kenmore elite dryer troubleshoot elite oasis dryer troubleshooting elite oasis dryer troubleshooting elite oasis washer elite kenmore elite oasis dryer troubleshooting laenuinfo kenmore elite oasis dryer troubleshooting elite oasis washer troubleshooting elite oasis he washer oasis washer series.\nkenmore elite oasis washer troubleshooting kenmore elite oasis top load washer manual kenmore elite oasis washer troubleshooting ultrasonic cleaners.\nkenmore elite oasis washer troubleshooting kenmore elite oasis washer issues in education.\nkenmore elite oasis washer troubleshooting kenmore elite oasis washer troubleshooting elite oasis washer troubleshooting elite kenmore elite oasis washer issues meaning.\nkenmore elite oasis washer troubleshooting kenmore elite oasis he washer medium size of washer elite oasis he washer top load image kenmore elite oasis he washer kenmore elite oasis washer troubleshooting ld systems.\nkenmore elite oasis washer troubleshooting kenmore washer spin cycle washer troubleshooting how to check the water level switch in a top kenmore elite oasis washer troubleshooting codes.\nkenmore elite oasis washer troubleshooting picture kenmore elite oasis washer repair manual kenmore elite oasis washer troubleshooting ultrasonic sensors.\nkenmore elite oasis washer troubleshooting kenmore oasis dryer elite oasis dryer troubleshooting elite dryer troubleshooting medium size of washer front loading kenmore oasis dryer oasis elite kenmore elite oasis washer issues synonym.\nkenmore elite oasis washer troubleshooting kenmore oasis washer elite dryer service manual error kenmore elite oasis he washer troubleshooting f10.\nkenmore elite oasis washer troubleshooting kenmore elite oasis washer troubleshooting oasis dryer club club elite oasis electric dryer manual elite kenmore elite oasis washer kenmore elite oasis washing machine troubleshooting.\nkenmore elite oasis washer troubleshooting kenmore elite oasis he washer owners manual troubleshooting dryer click here to go link on kenmore elite oasis washer issues lyrics.\nkenmore elite oasis washer troubleshooting kenmore he washer kenmore he washer and gas dryer set used quiet pak kenmore elite oasis kenmore elite oasis washer issues lyrics.\nkenmore elite oasis washer troubleshooting kenmore oasis washer washer oasis washer image inspirations troubleshooting kenmore elite washer diagnostic mode kenmore elite oasis washer troubleshooting ul.\nkenmore elite oasis washer troubleshooting kenmore washer elite sears elite washer elite oasis washer troubleshooting lot of elite canyon capacity oasis kenmore elite oasis washer troubleshooting ldap.\nkenmore elite oasis washer troubleshooting kenmore 800 washer manual series washer elite oasis washer price drop 2 elite oasis washer washer kenmore 800 washer manual kenmore elite oasis washer troubleshooting ultra.\nkenmore elite oasis washer troubleshooting kenmore elite oasis washer troubleshooting elite oasis washer troubleshooting elite kenmore elite oasis he washer troubleshooting f1.\nkenmore elite oasis washer troubleshooting kenmore oasis elite oasis washer elite top load washer elite top load washer and series dryer kenmore oasis elite oasis washer kenmore elite oasis washer troubleshooting ultra.\nkenmore elite oasis washer troubleshooting elite dryer instruction manual professional user today oasis washer problems he kenmore owners kenmore elite oasis he washer troubleshooting f10.\nkenmore elite oasis washer troubleshooting kenmore high efficiency low water technology washer elite oasis washer manual medium size of by heavy kenmore elite oasis he washer troubleshooting f10.\nkenmore elite oasis washer troubleshooting kenmore elite oasis washer desire http techanswerslive com troubleshooting in addition to 13 kenmore elite oasis he washer troubleshooting.\nkenmore elite oasis washer troubleshooting kenmore elite washer manual elite oasis he washer high efficiency washer manual high efficiency washer washers kenmore elite washer manual kenmore elite oasis washer issues karaoke.\nkenmore elite oasis washer troubleshooting kenmore elite oasis washer troubleshooting elite oasis he washer elite oasis he washer steam dryer set kenmore elite oasis washer troubleshooting lf code.\nkenmore elite oasis washer troubleshooting kenmore elite oasis washer f1 error code recall he codes and electric canyon capacity service manual kenmore elite oasis washer troubleshooting ultrasonic welding.\nkenmore elite oasis washer troubleshooting kenmore elite oasis dryer f40 error code washer troubleshooting top removal manua kenmore elite oasis washer troubleshooting f1.\nEdit "Kenmore Elite Oasis Washer Troubleshooting"\nPrevious PostPrevious Kenmore Elite Oasis Washer Troubleshooting


2014 - Page 3 sur 11 - Bretagne Info\nAne Miren Alberdi zo dieub\nHervez ar gelaouenn euskarat divyezhek NAIZ (GARA) eo bet laosket da vont Ane Miren Alberdi eus toull-bac’h ar merc’hed e Roazhon d’ar 5 a viz Eost.\nKondaonet e oa bet gant lezvarn Pariz da 15 vloaz toull-bac’h evit he stourm er strollad armet dizalc’hour Euskarat ETA. Tapet e oa bet e-kichen DAX e 2003.\nDegouezhet eo e Madrid dre garr-nij ha n’eo ket bet harzet gant ar Guardia Civil, setu m’eo gortozet en he c’humun eus Bergara evit adkregiñ gant ar frankiz.\nBerzhet eo dezhi distreiñ d’ar c’hwec’hkorn e-pad dek vloaz.\nToull-bac’h Roazhon zo unan eus an div greizenn nemeto gant hini Bapaume e hanter-noz ar Frañs e lec’h ma c’hell ar maouezed kondaonet da veur a vloavezh tremen o c’hastiz.\nHiziv-an-deiz e chom teir frizoniadez politikel eus ETA etre mogerioù uhel prizon Roazhon :


Kinkieg - Wikipedia\nKod SIL QUQ\nAr c'hinkiek a zo ur yezh direnk implijet gant ur bagad a gantreerien o vevañ dreist-holl e hanternoz bro-Spagn. Quinquilleros a reer anezho ar peurliesañ ha plijout a ra gwelloc'h dezho bezañ anvet mercheros.\nUr stumm kozh eus Germania eo ar c'hinkit ha krediñ a reer eo liammet ouzh calo, luc'haj romed bro-Spagn. Eus ar ger spagnolek quincallería - kinkailherezh e teu anv ar yezh. Peogwir e oa bet ijinet gant kinkailherien.\nAdtapet diwar « https://br.wikipedia.org/w/index.php?title=Kinkieg&oldid=1460503 »\nKemmoù diwezhañ degaset d'ar bajenn-mañ d'an 4 Ebr 2013, da 09:00.


Ti Toutouig, evit ar vugale moutig\nlundi 28 septembre 2015 à 20:12 France Bleu Breizh Izel\nDigor eo Ti Toutouig, un ti skoazellerezed-mamm nevez, e-kichen Gwengamp. Degemer a ra 12 bugel, en o zouez bugale ampechet... Ha klevet e vez brezhoneg ennañ.\nTri bloaz zo e oa bet kroget ar raktres gant peder maouez : sevel un ti skoazellerezed-mamm, evit degemer bugale. Abaoe 2010 e c'hellont bodañ evit labourat asambles en ul lec'h.\nBetek pevar anezho a c'hell degemer asambles 12 bugel. N'eo ket evel ur magouri, rak ez eus nebeutoc'h a vugale, met n'eo ket dres evel bezañ gant ur vagerez a zo o labourat hec'h-unan.\n"Pouezus kenañ eo evidomp-ni ober an traoù asambles. Daou skipailh a zo, unan a ra war-dro ar re vihanañ, hag unan all evit ar re vrasañ. Ha cheñch a reomp, n'eo ket ar memes tud a ra atav war dro ar re vihan pe ar re vras" eme Anne Cécile Le gallou.\nNebeutoc'h a skuizhder eo evit ar skoazellerezed, ha plijusoc'h eo ivez evit ar vugale. "Gallout a reomp eskemm diwar-benn penaos e c'hellfemp ober evit ma'z afe gwelloc'h an traoù, evit mont war raok. Ha mat eo ivez evit ar vugale".\nPevar raktres a-raok erruout e Sant-Eganton\nMet a-raok ma errufe ar vugale ez eus bet graet ul labour bras evit sevel Ti Toutouig. "Ret eo bet deomp kaout startijenn", eme Anne-Cécile.\nUr raktres zo bet gant ospital Pabu, pe c'hoazh e tiez prevez, ha ret eo bet gweladenniñ meur a di a-raok kavout an hini a zere : un ti bras, gant ul liorzh, ha tost a-walc'h eus Gwengamp. Ha kavet eo bet e Sant Eganton, nepell eus an hent 12, met memestra war ar maez.\n"Kompren a reont pep tra e brezhoneg hag e galleg, anat eo evito"\nE Ti Toutouig e vez degemeret an holl vabigoù, ha memes bugale ampechet. un dra all a zo diheñvel amañ eus an tiez all : komzet e vez brezhoneg ouzh ar vugale.\nTeir eus ar peder skoazellerez-vamm o deus graet stummadurioù war ar yezh. "Evel just ne zeu ket toud ar babigoù eus familhoù ma vez komzet brezhoneg enno, met n'eo ket ur gudenn", eme Anne-Cécile. "_Met a_nat eo evito, a-benn ar fin. Gwelet e vez mat e komprenont pep tra e galleg hag e brezhoneg".\nHa c'hoant o deus magerezed Ti toutouig lakaat e pleustr raktresoù er maez eus an ti, da skouer mont da welout tud kozh e tiez retred pe bodoù-lojañ, evit krouiñ liammoù etre tud ar c'harter.\nSelaouit reportaj Nolwenn Quioc\nÉconomie – Social Muioc'h muiañ a dud a vez degemeret e Ostaleri ar galon, e Kemper\nBelfort : les braqueurs d'une bijouterie interpellés en Serbie 15 ans après les faits France Bleu Belfort-Montbéliard\nLa plage de Vandoeuvre très prisée par les Nancéiens France Bleu Sud Lorraine\nBourges fête les 90 ans de son aéroport France Bleu Berry\nDordogne : Il s'assoupi au volant et fauche un cycliste France Bleu Périgord\nUn chauffard sème la zizanie sur l'A7 France Bleu Drôme-Ardèche et France Bleu


Meuriad - Wikipedia\nUr strollad tud gant ur gerentiezh kenetrezo eo ar meuriad. Brasoc'h eo eget ar c'hlann, met bihanoc'h eget ar genel. Meur a glann a c'hall ober ur meuriad eta. Tennañ a ra ar meizad d'an dudoniezh. Implijet e vez diwar-benn kevredigezhioù kozh pe an engenidien a-vremañ. En deiz hiziv ez eus anavezet meuriadoù gant stadoù zo evel ar Stadoù-Unanet, Kanada, India hag Aostralia.\nEn denoniezh ez eus meizadoù niverus all evit komz eus ar strolladoù tud : familh, penniezh, klann, kasta, kenel, pobl, broad, sevenadurezh...\nEn istor[kemmañ | kemmañ ar vammenn]\nEn holl sevenadurezhioù e oa kevredigezhioù meuriadel. Meuriadoù brudet : daouzek meuriad Israel, ar meuriadoù amerindian e-pad aloubadeg ar C'hornôg gant ar Stadoù-Unanet...\nKartenn ar pobloù hag a chom en o unan, hep darempred gant ar bed diavaez, e deroù an XXIvet kantved.\nMeuriadoù zo c'hoazh e sevenadurioù zo, evel henvroidi Amerika an Norzh, Amazonia, Papoua... Kollet eo bet gant an darn vuiañ anezho ar barnerezh pe an difennerezh. Lod anezho o deus kollet o identelezh sevenadurel, lod all o deus gouezet kordañ gant an amzer nevez. Meuriadoù zo c'hoazh n'o deus darempred ebet gant ar bed.\nAdtapet diwar « https://br.wikipedia.org/w/index.php?title=Meuriad&oldid=1875648 »\nKemmoù diwezhañ degaset d'ar bajenn-mañ d'an 18 Mae 2020, da 20:12.


Genver | 2013 | Korn an dudi\nDielloù evit Genver, 2013\nPosted: 28 Genver 2013 in Sinema\nComme un lion a zo ur film gall deuet ‘maez ar miz-mañ, sevenet gant Samuel Collardey ha kenbroduet gant Arte.\nGounezet en deus Priz film gwellañ festival Marrakech warlene, ha Priz ar juri war ar marc’had.\nTreiñ ‘ra ar film tro-dro d’ar vell-droad, hep na vije ezhomm karout pe kompren un dra bennak d’ar sport-se ‘vit kavout ar film dedennus/plijus.\nBevañ ‘ra Mytri, 15 bloaz, e kêriadenn Pout (Bro-Senegal), gant e vamm-gozh. N’eus netra a blij dezhañ muioc’h ‘vit c’hoari mell-droad gant e vignoned. Un argarder barrek-kenañ eo, teknikel-tre. Da vare un tournamant bihan e vez merzet gant un den ha ginnig dezhañ e gas da Vro-C’hall da vezañ c’hoarier a vicher. Hogen, kalz arc’hant a c’houlenn an den ‘vit ar veaj. Kendrec’het gantañ ha gant e vab-bihan e tiviz ar vamm-gozh gwerzhañ pep tra, hag amprestiñ kalz ouzhpenn. Mont ‘ra neuze kuit Mytri.\nRe vrav an istor. Ur wech erruet e Pariz e tizolo ar c’hrennard ar wirionez. N’eus morse bet den gant ar c’hoant e lakaat da sinañ ur c’hevrat. Nemet rastellat arc’hant war huñvre ur familh. Gwasoc’h, dilezet ‘vez ‘nezhañ, setu en em gav er straed hep an disterañ gwenneg na tra da zebriñ.\nDeoc’h da gaout un tañva :\nEil film hir Samuel Collardey eo Comme un lion, goude L’apprenti (2008). Un teulfilm oa hennezh, o kontañ buhez ur paotr 15 bloaz (dija !) o teskiñ ar vicher a labourer-douar.\nMenegiñ ‘ran kement-se deoc’h ‘rak kalz mareoù Comme un lion a zo filmet ‘vel un teulfilm (er Senegal da skouer, met ket hepken) daoust ma vije ar film unan faltazi ar wech-mañ. Ha c’hoazh, rak awenet eo istor Mytri gant (un) istor(ioù) gwir, c’hoarvezet ma’z eo dija seurt gwalldro da ouzhpenn un Afrikan yaouank. Gellet ‘m eus klevet/lenn seurt istor meur a wech dija gwir eo, el levr Football Made in Afrique da skouer (lenn ar pennad war ma blog gallek).\nKavet ‘m eus e oa deuet brav ar film-mañ gant Samuel Collardey. Daoust ma komprenomp buan ar pezh en deus c’hoant da lâret, pe zoken da ziskuliañ, ne glask ket kendrec’hiñ ac’hanomp en un doare pounner tamm ‘bet. Un tamm ‘vel ur C’h/Ken Loach (da skouer) e ro deomp ar sevener da gompren an traoù ha d’ober hor soñj, o lezel ar skeudennoù ober an traoù trañkilik.\nBarrek eo an aktourien, daoust ma ne oant ket dre ret aktourien a-raok ar film. Ma ‘z oc’h filmgarour ho peus sur-‘walc’h klevet anv Jean-François Stévenin dija (an tutaer er film), ha re Marc Barbé (ar gourdoner) hag Anne Coesens marteze. Re Mytri Attal ha Khady Aïdara n’ho peus ket avat, rak n’en doa ket c’hoant Samuel Collardey d’eus un aktour gall ‘vit c’hoari rol an Afrikaned. Setu eo bet da vevañ en ur gêriadenn er Senegal ‘pad un nebeut sizhunioù. Eno eo en deus « kavet » Mytri, hag a oa (dija) o c’hoari foot. Kendrec’het en deus anezhañ, ha Khady Aïdara, a zo mamm-gozh Mytri er vuhez gwir ivez, souezhus !\nHep kontañ re bell an istor, lakaomp e krog fall an traoù ‘vit Mytri, met ar chañs en deus goude da gavout gourdoner ur skipailh mell-droad a glasko sikour anezhañ ‘vel ma c’hell, er foot ‘vel er vuhez dre vras. Setu n’eo ket du tout ar film ‘vel ma c’hallfer krediñ ‘penn-kentañ. Spi a chom da gaout. Daoust ma n’eus ket kement-se a souezhadennoù e komprener en ur mod disheñvel ster an titl ur wech degouezhet ar skeudennoù diwezhañ.\nUr brav a film, a alian zoken d’ar re n’int ket sot gant ar vell-droad.\nPosted: 23 Genver 2013 in Bannoù-treset\nEn même temps que la jeunesse a zo ur vannenn-dreset gant Jean Harambat, o kontañ istorioù rugby.\nRal eo din kavout bannoù-treset mat a-zivout ar sport, ha raloc’h-c’hoazh a-zivout ar rugby (n’ouzon ket ma n’eo ket an hini kentañ am eus bet tro da lenn zoken).\nPlijout ‘ra din kalz ar sport (a bep seurt sportoù), hogen ne soñj ket din ez eo dav karout ar rugby pe zoken ar sport evit lenn al levr-mañ gant plijadur.\nPep istorig a vez digoret gant displegadenn (verr) ur steuenn-c’hoari rugby bennak, a vo adkavet pelloc’h en istor evel-just. Un digarez eo ivez an istorioù rugby evit ma kontfe Jean Harambat traoù all, war an darempredoù etre an dud, war e vuhez ha war e veajoù. Foetet-bro en deus graet kalz, o c’hoari rugby e pep korn ar bed : e Bro-Saoz, Iwerzhon, Aostralia, Bro-Spagn met ivez e Arc’hantina pe zoken e Botswana ! Deskiñ diazezoù ar rugby da yaouankizoù favellas Curitiba (e Brazil, bro ar foot ma ‘zo unan) en deus bet tro d’ober ivez, ar pezh a gont deomp en un istorig.\nAlies e c’hoarie gant e vreudeur (sport ar familh ‘oa ar rugby), zoken en estren-vro.\n(Evit ar re ‘n em c’houlennfe, ne oa ket korfet-kenañ Jean Harambat setu e c’hoarie a-dreñv pe war ar c’hostez peurliesañ.)\nSimpl met efedus eo an tresañ, ha plijus al livioù.\nFromus a-walc’h eo al levr en ur mod rak kontañ a ra un amzer bet (ne c’hoari ket an treser rugby ken ha keuz en deus un tamm). Santet ‘vez mat karantez Jean Harambat evit ar sport-se, en deus bet c’hoariet e pep korn ar bed ‘pad un ugent vloaz bennak. Santet ‘vez mat ivez ar blijadur en deus bet da c’hoari gant a bep seurt tud ha dezho eo dediet al levr (“A mes coéquipiers.”).\nEn même temps que la jeunesse, gant Jean Harambat, Actes Sud BD (2011), 158 pajennad.\nPosted: 14 Genver 2013 in A bep seurt\nSed aze ul lec’hienn ma vez renablet warni ar memoù brezhonek. Mat eo farsal e yezh ar vro (ivez) !\nM’ho peus fent nul hag amzer da goll, kredit sevel lod (binviji simpl a zo evit en ober, amañ hag ahont da skouer). Ouzhpennet ‘vint gant plijadur gant mestr bras an tumblr (nann, n’eo ket me ^^).\nMa’z oc’h kozh a-walc’h hep goût petra eo ur mem, setu un nebeut skouerioù dindan.\nPosted: 11 Genver 2013 in Sinema\nUr western eo Broken Arrow (La flèche brisée e galleg), bet sevenet gant an Amerikan Delmer Daves e 1949 (gant livioù eo, ha padout ‘ra 1e29).\nGwelet ‘m eus anezhañ er sinema hag e YOIG (yezh orin gant istitloù e galleg).\nO veajiñ war varc’h emañ Tom Jeffords, ur c’hlasker-aour bet soudard, pa kouezh war un Indian yaouank hanter varv. E plas e beurlazhañ pe e lezel da vervel trañkilik e kav gwelloc’h e saveteiñ. Reiñ dour ha ra dezhañ ha pareañ e c’houlioù ‘pad un nebeud devezhioù, war-lec’h bezañ bet gounezet e fiziañs. Pa n’em gav diwezhatoc’h Jeffords ‘tal da Apached all e tiviz ar re-se chom hep e lazhañ ivez. Kompren a ra neuze n’eo ket an Indianed tud (ken) gouez (ha se). O tistreiñ e kêr e tiviz deskiñ an « apacheg » ha mennet eo da glask lakaat ar peoc’h da dalvezout etre e re hag an Indianed.\nUr film divoutin da vat evit ar mare (1949) eo Broken Arrow ,dre ma kred Delmer Daves reiñ da welet ur wirionez kalz luzietoc’h eget ar pezh ‘zo boas e Hollywood d’ar mare-se (da lâret eo tud gwenn = harozed VS Indianed = an Droug, tud gouez).\nAn dudenn-pennañ, Tom Jeffords (an aktour James Stewart) a glask kompren an Indianed, o doare da vevañ ha da welet ar bed. Pa ya da gêriadenn an Apached ‘vit komz gant o fenn-bras, Cochise*, e kej gant Sonseeahray (Debra Paget), un Indianez koant ma zo unan, ha c’hoant ‘teu buan gantañ dimeziñ. Peoc’hgarour e oa Jeffords dija a-raok met brasoc’h e teu neuze e c’hoant a beoc’h etre an daou bobl.\nSimpl-tre eo an doare da filmañ gant Delmer Daves (hep efed ebet pe dost), prantadoù-zo o vezañ tost-tre d’un teulfilm, pa tizoloer gizioù an Apached (dañsoù, lidoù…) asambles gant Jefford da skouer.\nTraoù-zo a zo aes da zivinout er senario. An istor karantez a zo kontet en ur mod kuku (hervezon) ha kalz « trivliadoù mat » a zo er film dre vras.\nDaoust da-se em eus kavet talvoudus-tre Broken Arrow (dreist-holl ‘vit ar bloavezhioù 40) dre ma tiskouez an Indianed gant muioc’h a wirvoud. Ouzhpenn-se e welec’h sklaer er film mennozhioù peoc’hgarour ar sevener (emañ an Eil Brezel bed o paouez echuiñ). Ar peoc’h a zo tem pennañ ar film a soñj din, ar pezh n’eo ket netra ‘vit ur western. Terriñ ur bir a oa ‘vit an Indianed un doare da aroueziañ ar peoc’h, alese an titl.\nLakaomp neuze ez eo Broken Arrow ur western a talv ar boan. Ouzphenn bezañ plijus da welet (ne gaver ket hir e amzer) e lârfen ez eo ur film « speredek ».\n*Goût a ouzit marteze e oa Cochise ur penn-bras Apach, evel Geronimo da skouer (a weler er film ivez). Hogen, ouzhpenn an tudennoù-se a zo bet dioute e gwirionez. Tom Jeffords n’eo ket bet ijinet, nag ar Jeneral Howard.


Defynnog - Wikipedia\nDefynnog zo ur gêriadenn eus Kembre, e kreisteiz kontelezh Powys, e Sir Frycheiniog kozh. E kumuniezh Maescar emañ, un tammig er c'hreisteiz da Bontsenni.\nEr c'hreisteiz d'ar gêriadenn emañ ar Fforest Fawr, a zo e-kreiz Park Broadel Bannau Brycheiniog. Er reter dezhi emañ Cefn Llechid, un dorgenn 400 metr uhelder. Tremen a ra ar stêr Senni dre ar gêriadenn ha redek war-zu ar stêr Wysg, e-kichen Pontsenni.\nGouesetlet eo an iliz-parrez da sant Cynog, unan eus mibien Brychan, roue rouantelezh Brycheiniog. Lidet e vez gouel sant Cynog d'an eil yaou a viz Here. Ur maen-sav gant ur groaz keltiek zo er vered ; warni ez eus enskrivadurioù latin hag Ogham met ne gomprener ket anezho.\nAdtapet diwar « https://br.wikipedia.org/w/index.php?title=Defynnog&oldid=1667077 »\nDernière modification le 10 Her 2015, à 18:13\nKemmoù diwezhañ degaset d'ar bajenn-mañ d'an 10 Her 2015, da 18:13.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/478 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/478\ndrec’ho, me a lako anezhan da bilier en templ va Doue, ha n’ez ai ken er meaz ; hag e scrivin varnezhan hano va Doue, hag hano ar gear euz va Doue, ar Jerusalem nevez, pehini a zisken euz an env, euz a-gichen va Doue, ha va hano nevez. (13) Ra zeui an hini hen deuz diou-skouarn, da zelaou ar pez a lavar ar Spered d’an Ilizou.\n(14) Scriv ive d’an eal euz a Iliz Laodicia :\nSetu aman ar pez a lavar an Amen, an Test fidel ha gwirion, ar Pen-kenta euz a grouidigez Doue : (15) Anaoud a ran daoberou ; gouzoud a ran n’ez oud na ien na tom-bero. Oh! ma vijez bet pe ien pe 16 tom-bero ! (16) Evel-se, abalamour ma’z oud klouar, ha na’z oud na ien na tom-bero, me a daolo ac’hanoud er meaz euz va genou. (17) Rag te a lavar : Me a zo pinvidic, hag em euz dastumet madou, ha n’am euz ezom a netra ; ha na ouzoud ket penaos ez oud maleürus, ha mizerabl, ha paour, ha dall, hag en noaz. (18) Alia a ran ac’hanoud da brena diganen-me aour eprouvet gant an tan, evit ma vezi pinvidic ; (19) ha dillad gwenn, evit ma vezi gwisket, ha na vezo ket gwelet ar vêz euz da noazder, ha louzou da lakaad ouz da zaou-lagad, evit ma teui da velet. Repren ha castiza a ran ar re holl em euz karantez evithe ; az pez zel eta, ha distro. (20) Setu, emoun e-tal an nor, hag e skoan ; mar teu unan-benag da glevet va mouez ha da zigeri an nor d’in, ec’h antrein en he di, hag e koanin assambles ganthan, hag heñ assambles ganen. (21) An hini a drec’ho, me hen lakai da azeza ganen var va zron, evel ma em euz-me ive trec’het hag emoun azezet gant va Zad var he dron. (22) Ra zeui an hini hen deuz diou-skouarn, da zelaou ar pez a lavar ar Spered d’an Ilizou.\nGOUDE kement-se a selliz, hag e veliz eun nor digor en env ; hag ar vouez kenta em boa klevet, henvel ouz hini eun drompil hag a gomze ouzin, a lavaraz : Sav aman, hag e tiskouezin d’id an traou a dle c’hoarvezoud goude ar re-man. (2) Ha kerkent e oenn ravisset en spered ; hag e veliz eun tron savet en env hag unan azezet var an tron-ze. (3) Hag an hini a oa azezet, a zeblante beza henvel ouz eur mean jasp ha sardoin ; hag eur ganeveden a oa en-dro d’an tron, ha da velet e oa henvel\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/478&oldid=125613 »


Ai‘ta! » 14 pal da dizhout evit un emglev a-feson evit diorren ar brezhoneg !\nDeuet e oa an Ao. Jean-Marc Ayrault, eñ kentañ ministr d’ar c’houlz-se, betek Roazhon e miz Kerzu 2013 evit sinañ asambles gant prezidant rannvro Breizh un Emglev evit Dazont Breizh. En destenn-mañ ez eus anv eus « ur c’henemglev a-ziforc’h » evit ar brezhoneg ha toare e vo sinet an destenn-se e-kerzh an diskar-amzer. Fellout a ra da strollad Ai’ta! embann war ar groaz ar pezh a c’hortoz eus ar c’henemglev evit ma vo a live gant an ezhommoù, ha n’eo ket bruzunoù a-raok an dilennadegoù-rannvro.\nDegas a reomp da soñj ar pezh a embann an destenn bet sinet e 2013 diwar-benn ar c’henemglev : « portera notamment sur la formation et le recrutement d’enseignants des langues de Bretagne, sur le développement de l’enseignement bilingue ainsi que sur le soutien à l’action de l’Office de la langue bretonne, établissement public de coopération culturelle. La convention encouragera le développement de l’usage de ces langues dans la vie quotidienne. »\nSetu ar pezh a c’hortoz strollad Ai’ta ! eus ar c’henemglev-se, 14 pal da dizhout evit ma vo talvoudus deomp, brezhonegerien :\nTizhout 10 eurvezh a brogrammoù e brezhoneg bep sizhun war ar skinwel publik, ha skignet da eurvezhioù dereat ;\nStaliañ panelloù divyezhek brezhoneg-galleg war hentoù ar Stad e Breizh, evel ma vez graet war un toullad hentoù departamant pe er c’humunioù ;\nDiorren plas ar brezhoneg, dre skrid kement ha dre gomz, en SNCF hag er Post (panellerezh divyezhek klok ha par-ouzh-par), er servijoù publik (Pol implij, Kambroù koñsulel, leurennoù broadel…) ;\nTizhout 5 eurvezh bemdez a brogrammoù liesseurt e brezhoneg skignet gant ar radio publik, ha diorren frekañsoù ar radioioù kevredigezhel e brezhoneg war 5 departamant Breizh ;\nCheñch reolennoù ar c’helenn : lemel ar vevenn evit digeriñ klasadoù nevez, lakaat ur post klok dre gelc’hiad (klasoù-mamm, kelc’hiadoù 2 ha 3) er c’hêrioù ha krouiñ ar postoù evit ur badelezh a 3 bloaz ;\nFiziañ en Ofis publik ar brezhoneg ar c’hefridi da sevel ha da lakaat e pleustr ur steuñv diorren liesvloaziek evit ar c’helenn divyezhek hag ar c’helenn e brezhoneg, evel ma ra dija Ofis publik an euskareg. Ar steuñv-se a ranko bezañ degemeret ac’hann 2017 ;\nDiorren lec’hioù stummañ tost eus an danvez kelennerien divyezhek ha sevel bep a bol stummañ divyezhek er Skolioù-meur evito. Tizhout da vihanañ 20 % a bostoù divyezhek kinniget er genstrivadeg kerkent ha 2016, ha 40 % da fin ar c’henemglev e 2020 ;\nDiorren ur modul tañva da yezhoù ha sevenadur Breizh evit an holl danvez-kelennerien unyezhek er SUKeDoù (Skol uhel ar c’helennerezh hag an deskadurezh) hag er Skolioù-meur karget eus ar stummerezh kentañ ;\nKinnig an tañva d’ar brezhoneg d’an holl bugale a-hed ar c’hentañ derez, ha tizhout 3 eurvezh bep sizhun e 2020, evel e Korsika ;\nKreñvaat ar skoazell d’ar c’helenn dre soubidigezh kinniget gant rouedad Diwan (arc’hantaouiñ Kelenn hag degemer an diabarzhidi en eil derez , lakaat e plas ur sistem evit kadarnaat an implijoù nann-gelennerien) ;\nDiorren ur servij nevez en Ofis Publik ar Brezhoneg evit plediñ gant an teknologiezhioù nevez ;\nKreskiñ ar skoazell arc’hant evit ar stummadurioù hir a-benn skoazellañ 500 den bep bloaz kerkent adalek 2016 ;\nAozañ ur c’houlzad « Klaskerien ha treizherien soñjoù » war Breizh a-bezh ;\nKrouiñ da vihanañ ur vagouri hag ur greizenn dudi e brezhoneg dre ganton, ha stummañ an implijidi divyezhek ret.\nEmañ strollad Ai’ta ! o paouez kas ul lizher da brezidant ar rannvro evit displegañ kement-mañ dezhañ. Kaset eo bet ar c’hinnigoù-se da strolladoù politikel ar rannvro ha d’an dud war ar renk evit an dilennadegoù da zont e miz Kerzu ivez.\n« Kemennadenn Maer Gwened diàr an eil lise Diwan : skrivet en deus ar strollad Ai’ta ! d’ar c’huzul-kêr Gwened\nSevel a ra klemm Skol-Veur Kreistez Breizh a-enep stourmerien ar brezhoneg ! »


Luskad Maoour Etrebroadelour - Wikipedia\nLuskad Maoour Etrebroadelour\nAl Luskad Maoour Etrebroadelour (LME) (saozneg Maoist Internationalist Movement (MIM)) a zo ur strollad marksour-leninour-maoour staliet er Stadoù Unanet dreist-holl.\nTresadenn da vrudañ al Luskad\nHervez ar strollad e talvez da genstrollañ meur a strollad maoour etrebroadelour staliet er broioù saozneger impalaerour hag ivez er broioù bet trevadennet pe damdrevadennet c'hoazh gant ar re-se. Ouzhpenn-se ez eus el Luskad-mañ strolladoù maoour etretroadelour staliet e Belgia, Frañs ha Kebek hag ivez strolladoù spagnolegour staliet e impalaerouriezh ar Stadoù Unanet, da lâret eo re Puerto Rico.\nKrouet e oa LME e 1983 diwar RADACADS a laboure kichen-ha-kichen gant tud o tont eus Studierion evit ur Gevredigezh Demokratel. Er penn kentañ e veze anvet Luskad Dispac'hel Etrebroadelour (LDE) (saozneg Revolutionary Internationalist Movement (RIM)), met cheñch a reas e anv e 1984 goude ma voe tapet an anv LDE gant ar Strollad Komunour Dispac'hel.\nAl Luskad Maoour Etrebroadelour a zo hogozik ar strollad maoour (pe c'hoazh komunour zoken) e bal dezhañ stourm evit difenn gwirion an heñvelrevelourion/ezed.\nAn diforc'h pennañ etre LME ha strolladoù all staliet er broiou impalaerour a denn d'o c'hredennoù politikel a-zivout brientinelezh al labourerion, da lâret eo ar renkad kevredel a vez kavet er broioù impalaerour a denn muioc'h a c'hounid diwar o labour graet dre ma teu dezhe ivez ul lodenn eus ar gounidoù a sav diwar mac'homañ an Trede Bed. Evit LME neuze eo ret difenn groñs gwir ar broioù mac'homet da vezañ emren evit terriñ al liammoù trevadennel a laka anezhe dindan beli ar broioù impalaerour.\nHervez tezennoù LME emañ kazi an holl labourerion wenn er Stadoù Unanet da vezañ renket e brientinelezh al labourerion, abalamour dezhe neuze ez eo diaezet kas an dispac'h betek penn.\nDizanv eo ar pennadoù embannet e kelaouenn al Luskad MIM Notes (Notennoù LME), skignet gante dre ar Stadoù Unanet a-bezh, dreist-holl er skolioù-meur. Sinet e vez ar pennadoù gant un doare kod, d.s. MC5, da lâret eo "Kamalad LME niverenn 5".\nBrudet eo LME rak skrivet e vez gante gerioù boutin zo hervez reolennoù ispisial, d.s womyn (maouez - evit ober an diforc'h gant man, gour) persyn (den), I$rael, Kanada, ha united $nakes of ameriKKKa (Stadoù Unanet Amerika - o c'hoari gant KKK a ra dave da Ku Klux Klan ha d'an naered, snakes e saozneg).\nKalz en deus prederiet LME ivez war an darempredoù etre ar wazed hag ar maouezed.\nAdtapet diwar « https://br.wikipedia.org/w/index.php?title=Luskad_Maoour_Etrebroadelour&oldid=1461823 »


Osmiom - Wikipedia\nUn elfenn gimiek eo an osmiom ; Os eo e arouez kimiek, 76 e niver atomek ha 190,23 e dolz atomek.\nReniom – Osmiom – Iridiom\nNiver atomek 76\nTolz atomek 193,23\nDasparzh an elektronoù : 2, 8, 18, 32, 14, 2\nNiver oksidadur + 8\nTredanleiegezh 2,2 (Skeul Linus Pauling)\nGremmoù ionadur 1 : 814,162 kJ/mol\nSkin kenamsav 136 pm\nDouester (≈20 °C) 22,589 g/cm3\nTeuzverk 5 491,4 °C\nBervverk 5 008 °C\nTredanharzusted 81,2 nΩ•m (e 20 °C)\nE 1803, ar c'himiour saoz Smithson Tennant a lakaas platin da zileizhiñ en dour real (HNO3 + 3HCl), ha merzout a reas e chome darn eus ar metal hep dileizhiñ. Heñvel e oa c'hoarvezet gant kimiourien all c'hoazh, o devoa lavaret e oa grafit eus an nemorant. S. Tennant e soñjas dezhañ e oa un dra bennak all koulskoude, ha dre arnodiñ gant trenkennoù ha bazennoù e teuas a-benn da rannañ an nemorant e div elfenn vetalek nevez, a anvas iridium hag osmium.\nEus ar gresianeg οσμή "osmê" ("c'hwezh") e teu an anv osmiom, abalamour d'ar c'hwezh kreñv a zeuas eus ar metal nevez.\nNebeud ag implij a voe graet gant an osmiom rak ral e oa ha diaes da labourat, met dre ma oa kalet-kenañ e pade pell, hag a-hed un nebeud bloavezhioù e voe arveret da fardañ pluennoù, ha nadozioù evit ar gramofonoù.\nRal-kenañ eo an osmiom, pa n'eo nemet 0,05x10−9 eus krestenenn an Douar. En e stumm glan e vez kavet, pe e kendeuzadoù naturel evel an osmiridiom (muioc'h ag OS eget ag Ir) hag an iridiosmium (ar c'hontrol). Er gwiskadoù nikel ha kouevr en e gaver ivez e stumm kendeuzadoù naturel pe gejet gant metaloù eus ar strollad 10, hini ar platin.\nDre buraat an nikel hag ar c'houevr e kenderc'her osmium.\nE Suafrika dreist-holl e kenderc'her osmium, e Rusia hag e Kanada ivez. Andonioù disteroc'h zo e Stadoù-Unanet Amerika hag e Kolombia. Ur 80 kilogramm bennak ag osmiom a voe arveret gant ar Stadoù-Unanet e 2011, ar pezh a ziskouez e voe kenderc'het nebeutoc'h eget 1 000 kg ag osmiom er bed er bloavezh-se.\nUr metal kalet liv glas-louet eo an osmiom. An elfenn stabil stankañ eo, gant un douester a 22,589 g/cm3, brasoc'h c'hoazh eget hini an iridiom (22,550 g/cm3). Puzuilh eo daoust d'e zouester. Skedus e chom bepred, zoken e gwrezverkoù uhel. Diaes-bras eo e waskañ, pa'z eo ken kalet ha diamant.\nAezhidik ha pistrius-kenañ eo pederoksidenn an osmiom OsO4.\nSeizh izotop naturel zo d'an osmiom, ha pevar all zo bet kenaozet.\nIzotopoù an osmiom\n184Os 0,02 >5,6x1013 bloavezh\n185Os kevanaozet 93,6 devezh\n186Os 1,59 2x1015 bloavezh\n187Os 1,96 stabil, 111 neutron\n188Os 13,24 stabil, 112 neutron\n189Os 16,15 stabil, 113 neutron\n190Os 26,26 stabil, 114 neutron\n191Os kevanaozet 15,4 devezh\n192Os 40,78 >9,8x1012 bloavezh\n193Os kevanaozet 30,11 devezh\n194Os kevanaozet 6 bloavezh\nDiaes-bras eo labourat an osmiom dre ma 'z eo kalet-kenañ, hag uhel e deuzverk (5 491,4 °C). Ral a wezh e vez arveret en e stad glan, ken pistrius hag aezhidik e teu da vezañ pa gej ouzh oksigen. Gwelloc'h eo e implijout e kendeuzadoù gant metaloù all eus strollad ar platin.\nKendeuzadoù hirbadus a farder neuze, a implijer er pluennoù-skrivañ, boullpluennoù, en ahelioù evit an horolajoù hag ar binvioù-muzuliañ (nadozioù-mor, tredanerezh, elektronik) hag er c'henstokoù tredanel. Da lenn ar sonioù bet enrollet war pladennoù e voent arveret betek ar bloavezhioù 1950 kent bezañ erlec'hiet ouzh nadozioù diamant pe safir, a bade pelloc'h c'hoazh.\nOsmiom a voe arveret en edañvennoù ar c'hlogorennoù da reiñ gouloù, kent ar wolfram.\nPoultr osmiom a vez arveret evel trelusker da fardañ ammoniak NH3.\nPeogwir ne zazgwered ket korf an den ouzh an osmiom en e stumm glan en e arverer da fardañ binvioù evit ar surjianerezh ha tredanfraouerioù (pacemaker).\nPederoksidenn osmiom OsO4 a implijer evit livañ standilhonoù gwiadoù bevoniel da arselliñ dre gorrgresker hag evit dinoiñ louc'hoù bizied.\n↑ Royal Society of Chemistry (en) Liamm oberiant 08 KZU 2012\n↑ United States Geological Survey (en) Liamm oberiant 08 KZU 2012\nAdtapet diwar « https://br.wikipedia.org/w/index.php?title=Osmiom&oldid=1979751 »\nDernière modification le 13 Meu 2022, à 08:22


Claude Auclair - Wikipedia\nClaude Auclair (La Barre-de-Monts, 1añ a viz Mae 1943 - Naoned, 20 a viz Genver 1990) a oa un tresour hag ur senarioour bannoù-treset breizhat brudet er bloavezhioù 1970 ha 1980. E oberenn a denn d'ar skiant-faltazi goudeapokaliptek (Jason Muller, Simon du Fleuve), da Geltia (Bran Ruz), d'an ekologiezh ha d'ar minorelezhioù sevenadurel.\nGoude bezañ tremenet e vugaleaj er Geunioù Brezhon e tiloj e dud da Naoned pa'z eo 10 vloaz. Studiañ a ra an arzoù-kaer e kêr an Duged ha mont a ra goude da veajiñ tro-dro ar mor Kreizdouar e 1967. Pa tistro e addizolo ar bannoù-treset ha kregiñ a ra da embann e labour er c'helaouennoù. E 1970 e embann an heuliad Jason Muller e-barzh Pilote, ar vandenn-dreset goudeapokaliptek kentañ, skrivet ar senario anezhi gant Jean Giraud evit an daou istor kentañ ha goude gant Pierre Christin. E 1971 e krou e Tintin La Saga du Grizzly, ur western a-du gant an Indianed, ha goude Les Naufragés d'Arroyoka gant Greg.\nAr bloaz goude e nac'h Goscinny kenderc'hel gant Jason Muller, ha Claude Auclair a ra evit Record "Catriona Mac Killigan", istor emsavadeg ar Skosiz a-enep Londrez (gant Jacques Acar). Aozañ a ra evit Tintin 6 albom eus e bennoberenn "Simon du Fleuve", un heuliad goudeapokaliptek ekologour hag a ra berzh e-mesk al lennerien. Jeu zo gant Lombard ha paouez a ra an heuliad e 1978. "Cité N.W n°3", 5vet albom "Simon du Fleuve", zo embannet e Tintin e 1978, ar vandenn-dreset diwezhañ senarizet gantañ e-unan.\nMont a ra e-barzh ar mizieg belgiat hollvrudet (À suivre) hag aozañ a ra un oberenn all, "Bran Ruz" (1978-1981, gant Alain Deschamps). E brezhoneg eo an titl orin, ha troet eo an albom e brezhoneg ivez. Kenderc'hel a ra gant ar bed keltiek gant Tuan Mac Cairill (1982, gant Deschamps), ha war-lerc'h gant ar sklaverezh e "Le Sang du flamboyant" (1984, gant François Migeat). Tresañ a ra e 1981 golo albom Alan Stivell Terre des vivants. Etre 1988 ha 1990 e ra gant Alain Riondet pevar istor nevez eus "Simon du Fleuve". E 1989 e embann e-barzh (A SUIVRE) "Celui-là" gant ar memes senarioour, met mervel a ra d'an 20 a viz Genver 1990 diwar ur c'hleñved hir a-raok bezañ gouest da echuiñ an eil albom, ar pezh a zo graet gant Jacques Tardi ha Jean-Claude Mézières evit gallout kinnig anezhañ d'al lennerien.\nUn diaraoger eus ar skiant-faltazi goudeapokaliptek e voe Claude Auclair. An denelouriezh, difenn ar pobloù hag an ekologiezh zo e-kreiz e oberenn.\nAdtapet diwar « https://br.wikipedia.org/w/index.php?title=Claude_Auclair&oldid=1914546 »\nKemm diwezhañ d'an 3 Du 2021 da 11:55\nKemmoù diwezhañ degaset d'ar bajenn-mañ d'an 3 Du 2021, da 11:55.


2015-2016 – Embann\nLevr dibabet gant ar skolidi da geñver Lenn ha dudi 2015-2016 Skrivet gant Goulc’han Kervella ha skeudennaouet gant Tâmine. Embannet gant Beluga. E-pad ur barr-amzer, e-kreiz an noz, pa oa ul lestr o vont d’ober peñse, e tegouezhas a-daol-trumm Ifig al labous e tour-tan Eneour. Kaset e oa bet al labous gant kabiten al lestr […]\nSkrivet gant Patrice Manic ha skeudennaouet gant Nolwenn Languille. Embannet gant Beluga. O pourmen e koad Brekilien e kej Eline ha Tomis gant Marzhin ar strobineller, evit gwir ! Fiziañ a ra dezho ur gwir kefrifi dibar : chench emzalc’h evit diwall ouzh danvezioù naturel ar bed. Aesoc’h da larêt eget da ober ! Eurüs […]\nAr babouchennoù strobinellet\nMarvailh eus ar Mil nozvezh hag unan, kempennet gant Francesc Boada ha skeudennaouet gant Francesc Rovira. Embannet gant an Here (Klask.com) Abul Mesian, ur marc’hadour pinvidik e Baghdâd, a zo o klask en em zizober eus e vabouchennoù kozh met… bep tro e c’hoarvez un dra spontus ! Un homme cherche à se débarrasser de […]\nSkrivet gant Guy Allic ha skeudennaouet gant Martine Delerm. Embannet gant Beluga. Hiziv, al livour bihan en deus divizet tapour ur wagenn gant neud e varroù-livañ, war rouedoù ul lien. Met pas n’eus forzh peseurt gwagenn… Aujourd’hui, c’est l’automne et il fait grand vent. Un vent qui souffle très fort comme s’il voulait arracher […]\nLanig a zo o vont da welet ar c’hezeg\nSkrivet gant Irina Korschunow ha skeudennaouet gant Eva Czerwenka. Embannet gant Sav-Heol. C’hoant en deus Lanig da vont da welet ar c’hezeg war ar maez. Siwazh dezhañ, n’hall ket e vamm kas anezhañ hiziv. Koulskoude he devoa prometet! Ha Lanig ’zo savet droug ennañ, ha graet e soñj gantañ: emañ o vont gant an tren, […]


Buhez ar Sent/1894/Tarez - Wikimammenn\nBuhez ar Sent/1894/Tarez\n◄ Mathias Tarez Mac’harit a Gortoonn ►\nAr pab ne d-eaz ket he-unan da Gonstanlinopl; mes kas a eure daou gannad euz he berz. Evelato ar c’honsil ne c’hellaz ket en em asambli er gear-ze abalamour d’ar freuz a rea ar Bruzunerien imachou. E kear Nisee eo ec’h en em asamblas erfin er bloaz 787. Tri c’hant hanter-kant eskop en em gavaz eno, ha n’o devoue holl nemed eur vouez evit diskleria eo eunn dra vad hag eur c’hustumm devot henori ar c’hroaziou hag imachou ar Verc’hez hag ar Zent.\nNeuze ann impalaer her galvaz da vont d’he gaout. Mes, kaer en devoue klask digareziou, ar Zant a zalc’haz mad ato d’ar pez en doa lavaret da genta. « Biken nag a briz ebed, emezhan, ne roinn va asant evit eunn dimezi evel hennez. » Ar respount-ma a lakeaz kement a zrouk enn impalaer ma ne ehanaz mui da ober goall vuez da Darez. Mes prest goude e oue skoet he-unan gant justis Doue : koll a reaz var eunn dro ar gueled, ar vuez hag he rouantelez, hag ar Zant a c’hellaz adarre beva e peoc’h.\nAdtapet diwar « https://br.wikisource.org/w/index.php?title=Buhez_ar_Sent/1894/Tarez&oldid=23608 »


Diforc'hioù etre adstummoù "Lombarded" - Wikipedia\nDiforc'hioù etre adstummoù "Lombarded"\nStumm eus an 16 Ebr 2006 da 21:54\n6 okted ouzhpennet , 14 vloaz zo\nreizhañ ar stumm bizantat\nStumm eus an 28 Meu 2006 da 21:27 (kemmañ)\nStumm eus an 16 Ebr 2006 da 21:54 (kemmañ) (dizober)\nD (reizhañ ar stumm bizantat)\nUnan eus ar pobloù [[Germaned|german]] e oa al '''Lombarded''' pe ''Langobarded''. Er [[Iañ kantved|c’hentañ kantved]] e oant o vevañ e [[traoñienn]] ar [[stêr]] [[Elbe]], e [[hanternoz]] [[Alamagn]] hiziv. Er [[IVe kantved]] e voe pobloù all o tont eus ar [[Reter|reter]] ha mont a reas al Lombarded war-zu ar [[kreizteiz|c’hreisteiz]]. Goude ur pennad en em ziazezjont e ''[[Pannonia]]'' hag e ''Noricum'' ([[Aostria]] hag [[Hungaria]] hiziv). Reiñ a reas an [[Impalaeriezh roman ar Reter|impalaer roman]] [[Justinianus Iañ]] an aotre dezho da chom eno e [], evel ''foederati'' (pobl kevreet gant ar Romaned).\nE [], dindan ren o roue [[Alboin]], e voe treuzet an [[Alpoù]] ganto hag aloubiñ a rejont hanternoz [[Italia]]. Eno e voe savet ur [[rouantelezh]] ganto, gant [[Pavia]] da gêr-benn.\nGoude se ez ejont pelloc’h war-zu kreiz ha su Italia, hep tagañ evelkent [[Stadoù ar Pab]] nag arvor ar c’hreisteiz a oa e dalc’h an [[Impalaeriezh roman ar Reter|Impalaeriezh Bizantionvizantat]].\nGoude marv ar roue Alboin (war-dro []) e voe rannet o rouantelezh e [] [[Dugelezh|dugelezh]]. Ne oa ket unvan bro al Lombarded ken ha gwanoc’h en em gavent evit talañ ouzh tagadennoù Bizantion diouzh un tu pe re ar [[Franked]] diouzh an tu all.\nPa zeujont da Italia e oa [[Pagan|pagan]]ed eus darn eus al Lombarded tra ma heulie lod all [[kristeniezh|kredenn gristen]] [[Arius]]. Abalamour da se ne oa ket mat an darempred etrezo hag ar [[pab|bibien]]. Tammig-ha-tammig hepken e voe degemeret ganto ar boazioù roman hag ar relijion gatolik.\nAdtapet diwar « https://br.wikipedia.org/wiki/Dibar:MobileDiff/47974 »


Le Télégramme - Spered ar vro - David Merour. Kontour e bro Guyan\nDavid Merour. Kontour e bro Guyan\nPublié le 03 mai 2017 à 16h20 Modifié le 03 mai 2017 à 16h28\nFoto Anna Quéré\nDavid Merour zo en em gavet e bro Guyan pemzek vloaz zo. N’en deus ket paotr Ragenez Kraon disoñjet e vrezhoneg, daoust dezhañ bezañ o chom 7.000 km diouzh Breizh.\nDavid, penaos e oac’h en em gavet e bro Guyan ?\nMe zo ginidig eus Terrug, e Ragenez Kraon. Goude ma studioù war ar skiantoù em eus bet tro da gelenn un tamm bihan er skolioù divyezhek. E 2002 em boa divizet mont da vro Guyan evit tremen ar c’hoñkour eno. Ur sapre avañtur : kaset oan bet ar bloavezh war-lerc’h en ur gêriadenn Indianed war-vord ar stêr Maroni. Un eurvezh beaj oa dre garr-nij hag un eurvezh all war ar birogenn, a-raok en em gavout er vilajenn-se ! 24 bugel oa er c’hlasad : komzet veze ganto ur yezh karaïb ha nebeut-tre a c’halleg. War-lerc’h em eus tremenet 6 vloaz e Montsinéry, ur gêriadenn all war ribl ar stêr Maroni. Hag a-benn-ar-fin on deuet da chom e Cayenne, kêrbenn bro Guyan.\nN’oc’h ket kelenner ken ?\nGoude 10 vloaz e-giz kelenner em eus bet c’hoant da cheñch. Krouet e oa bet ganin ur gevredigezh, anvet Zoukouyanyan, hag a sinifi « preñv-gouloù » e kreoleg, evit kontañ ha lenn istorioù d’ar vugale. Berzh he deus graet : bremañ on kontour a-vicher ha rener ur skipailh 7 den. Ur festival a vez aozet ganeomp bep bloaz : anvet eo « Kouté pou Tandé », ar pezh a dalvez : « selaouit hag e klevfet ». Dekvet gouel hor festival eo ar bloaz-mañ ! Savet ez eus bet ivez daou levr kontadennoù ganin, nevez zo. Ouzhpenn d’ar Guyan on bet pedet da lavar kontadennoù e bro Kebek, Kongo-Brazzaville, Martinik, Gwadloup hag e Bro C'hall ivez.\nHa komedian oc’h ivez ?\nYa ! C’hoariet am eus roll ul alvokad ‘barzh an heuliad « Guyane », bet skignet war Canal+ e miz Genver !\nPetra ho peus soñjet diwar-benn ar manifestadegoù bras zo bet e miz Ebrel e bro Guyan ?\nN’em eus ket bet c’hoant da vanifestiñ an taol-mañ. E 2008, em boa kemeret perzh da geñver manifestadegoù bras, rak kalz re uhel e oa ar prizioù er vro. Diskrog-labour a oa bet er Rektordi ivez. D’ar poent-se e oa ivez tud bro Gwadloup o sevel o mouezh a-enep an disingalded etre an dud er gevredigezh. Ar wech-mañ, ne oan ket kendrec’het. Kinnigoù a zo bet graet gant ar gouarnamant d’an 2 a viz Ebrel ha sinet eo bet an emglev e fin ar miz.\nPlijout a rafe deoc’h distreiñ da Vreizh ?\nDimezet on gant ur plac’h eus bro Equateur, div verc’h hon eus. Dont a reomp da Vreizh ur wech ar bloaz evit ma c’hellfent gwelet o mamm-gozh. Met n’ouzon ket hag-eñ e tistroin un deiz bennak. Mankout a ra din traoù zo, koulskoude : komz brezhoneg, pe mont d’ar fest-noz da skouer !\nMet en em blijout a ran amañ ivez. An dud a oar petra a vez graet ganin e Zoukouyanyan. N’on ket un den da reiñ kentelioù dezho. Breizhad on, gouzout a ran petra eo bezañ disheñvel eus ar re all.\nKontour : conteur\nStêr Maroni : fleuve Maroni\nKêriadenn : village\nDeskadurezh : éducation\nDiskrog-labour : grève\nPirogenn : pirogue.\nÉtrange destin que celui de David Mérour, Breton originaire de Telgruc, devenu aujourd’hui conteur en Guyane. Il a été enseignant dans des villages amérindiens qui bordent le fleuve Maroni, avant d’être aujourd’hui à la tête d’une association qui promeut le conte et la lecture auprès des enfants des quartiers populaires de Cayenne. Il a même joué le rôle d’un avocat dans la série « Guyane » diffusée sur Canal+ en janvier. David revient chez lui une fois par an : l’occasion de parler breton et d’aller faire un tour au fest-noz !\nKontour Guyan Deskadurezh


Journal de Renaud Camus, samedi 11 janvier 1986\ncréée le jeudi 25 septembre 2014, 10 h 59\nmodifiée le jeudi 30 juillet 2015, 18 h 37Samedi 11 janvier 1986, midi moins vingt. Oh, ils sont à devenir fou !\nSoirée au Hangar, donc, la première depuis notre retour : deux ou ~~~~~~ ~~~~~~ ~~~~~~~~, ~~~~~~ ~~~~~~~~~, ~~~~~ ~~~~ ~~~ ~~~~~~~ ; ~~~~ ~~~ regard croisé, ~~~ ~~~~~ cas, ni surtout soutenu. ~~~~ ~~~ ~~~~~~~~ ~~~~~~~, ~~~ ~~~~ ~~~~~ ~~~~~~ ~~~~ ~~~~~~~, ~~~~~~ ~~~~ ~~~~~~~~~~ ~~~~~~~~~ ~~~ ~~~~ ~~~~~~ ~~’~~~~ ~~~~~~~~, ~~~~~~~~~ ~~~~~~~~~. ~~~~~ ~~~~~~ ~~~~~~~~~ ~~~~~~~~~~ ~~~ ~~~~~~~~~, ce qu’il s’agit ~~’~~~~~~~~ ~~’~~~~~~, ~~’~~~~ ~~~’~~~ ~~~ ~~~~~~~ ~~~~ : ~~~~~~ ~~~ ~~~~~~~, ~~~~~ ~~~ ~~~~~. ~~~~~ ~~~ ~~~~ ~~~~~~~~~ ~~’~~~~~~~~ ; ~~~~~~~~ ~~~~~~~~~~-~~~~~ ~~~~~ entendre ?\nOn ~~~~~~~~ ~~~~~ ~~~ ~~~~, ~~ l’occasion, quelques infimes ~~~~~~~~~~~~ ~~’~~~~~~~~, ~~~~~ ~~~~ ~~~~~ ~~~~~~~~~~ ~~’~~~~~~~~ ~~’~~~~~~. ~~~~ ~~~~~-~~~ ~~~~~~ ? ~~~ ~~~~~~~, ~~~~~~ ~~~~~~~ ~~ ~~~~~~~’~~~ ~~~~ ~~~ ~~~~~~ ~~~ ~~~~ ~~~~ ~~~~~ ~~~~~ ~~~~~~~~~~ ~~~’~~~ ne vous voit ~~~~ ? ~~~~~ ~~~~~~, ~~~ ~~~~~~~ ~~~ ~~~~~~ ~~~~~~~~~ ; ~~~~~ ~~’~~~ ~~~~~ ~~~~~~~~~~. ~~~~~~ ~~~~~~~~~~ ~~~~~ ~~~~ ~~~~~~ ~~’~~~~~~ ~~~~ ~~~~ ~~~~~. ~~~ ~~~~~~~ ~~~~~~ ~~~~~~~~~, ~~~~~ ~~ vrai dire peu ~~~~~~~~~~~~, ~~~~ ~~~ ~~~~~ ~~~~~~~ ~~’~~~~~~~~ ~~~ ~~~~ ~~~ ~~~~~ ~~~~~~~~~~~~ ~~~ ~~~~~~~~~ ~~~ ~~’~~~~~~~~ ~~~~ ~~~ ~~~~ ~~~~~~, ~~’~~~~ ~~~~~~~ ~~~~~ ~~~~~~ ~~ ~~~~~ ~~~ ~~~~. Après dix minutes ~~~ ~~~~ ~~~~~~ ~~’~~~ ~~~~ ~~~~~~, ~~~ ~~~ ~~~~~ ~~~~ ~~~~ ~~~ ~~~~~ ~~~~~ ~~~~~~~~ ~~~ ~~~~~ ~~~ ~~~ ~~~~~~~~~~~ ~~’~~~~~ ~~~~~~~, ~~~ ~~~~~~, ~~~ ~~~~~~~~, ~~~~~~ que je ne ~~~~ ~~~ ~~~~ ~~~~~~. ~~~~~ ~~~~~~~~ ~~~~~~~-~~~ ~~~ ~~~ ~~~~~~~~ ~~ ~~~~ ~~~~~~~, ~~~~~~~~ ~~~~~~~ ~~~~~ ~~~~ ~~~ ~~~ ~~~~~~~~~~ ~~~ ~~~~~~~~~~~ ~~~ ~~~~~~~, ~~~~~~ ~~~~ ~~~~~ tous ? Si encore ~~~ ~~’~~~~~~~~~ ~~~ ~~~~~~~~~ ~~~~~~~~~~~~ ! ~~~~~ ~~~~ ~~~~~~~~~~~~. ~~~~~~-~~~ ~~ ~~~~~~~~ ~~~~ ~~~~. ~~~~~~ ~~~~~~~ ~~~~ ~~~~~~~~~~~ ~~’~~~~, ~~~~~~~~~~ ~~~~~~ nous : they ~~~~~ ~~~ ~~~~~ games ; ~~~ ~~~~~ favori, parmi leurs ~~~~~, ~~’~~~~ ~~~~~~ ~~~~ ~~~~~~~~~ ~~ ~~~~~~~~ ~~~ ~~’~~~~~~, ~~~ ~~ ~~~~~~~~ ~~~ ~~~~~~ ~~~’~~~ ~~~~~, ~~~’~~~ ~~’~~~~~~~ ~~ ~~~~~~~~~~, ~~~ ~~~ ~~~~~~~~~ ~~~ ~~~~~~~~~~~ ~~~~~~~ ~~~ forteresse. C’est la ~~~~~~~~~ ~~~~~~~~ ~~~ ~~’~~~~~~~~~~~~~~ ~~~~~~ ~~~~ ~~~ ~~~ ~~~~~~~~ ~~~ ~~~~ ~~~ l’aime.\nUne ~~~~~~, ~~’~~~~~~ ~~~~~, ~~ ~~’~~~~~~~~~, ~~ ~~~~~~, ~~~ ~~~~~~~~~~ ~~~~~ ~~~~~, ~~~ ~~~~~ ~~~~~~~~~~, des difficultés et ~~~ ~~~ ~~~~~~~~~~~~~ ~~~ ~~~ ~~~~~~~ lesbienne :\n« Vous, ~~~~ ~~~~~, ~~~~~ ~~~~~ ~~~~~~~~, ~~~~~ ~~~~~ ~~~~~~~~~, ~~~~~ ~~~~~ ~~~~~~~~~~~, ~~~~~ ~~~~~ ~~~~~~~~, ~~~~~ ~~~~~ ~~~~~~~~~~, et hop, ~~~~~~, ~~~ embarque. Tandis que ~~~~~ ~~~ ~~~~~ ~~~’~~~ ~~~~~~ ~~~~ ~~~~~~~~~~~~ ~~ ~~~~~~ ~~~~~ ~~~ ~~~~~~~~ ~~’~~~~~~, ~~~ ~~~~~~~, ~~~ ~~’~~~~ ~~~~~~ ~~~ ~~~~~, ~~~ ~~’~~~ ~~~~~~ pas ! »\nUne ~~~~~~~~~ ~~’~~~~~~ ~~ peu près la ~~~~~ chose :\n« Bon ~~~~~, ~~’~~~ ~~~~~~~~, ~~~~~~~~~ ~~~~ ~~~~~~~ ~~~~ ~~~~~~~ ~~~~~~ ~~’~~~~~~ ! […] ~~~ ~~~~~~~~~ ~~~~ ~~~~ ~~~~~~~ ~~~~~~~~~, ~~~~ ~~~ ~~~~~~ ~~~~~ ~~~~~~~~, ~~~~~~, ~~~’~~~ ~~ ait, c’est vrai, ~~~~ ~~~~~~~ ~~~ ~~~~~~~ (~~~ ~~~~~~~, ~~~~~~~~~ ~~~~ ?) ~~~~~ ~~~~ ~~~~~~~~~ ~~~~~~~~ ~~~~~~~~ — ~~~~~~~ ~~~~~ ~~~ ~~~ ~~~~~, ~~~~ ~~~~~~ ~~~ ~~~~~~~~ ~~~ ~~~~ ~~~~ ~~~~~~~~~~ de militance… »\nDieu sait ~~~~ ~~~ ~~~~~~~ ~~’~~~~ ~~~~ ~~~ ~~~~~ de militance, ~~~~~ ~~~ ~~~~~~~~ ~~~~ ~~~~~, ~~~~~~~. ~~~~ ~~~~~~~~~ ~~’~~~~ ~~~~~ ~~~~~~ ~~~~ ~~~~~~~~~~~, ~~~~~~~~ ~~~~ ~~~ ~~~~~ ~~~~~~~, ~~~~~ la tromperie en ~~~~~ (~~~ ~~~~~~~~), ~~~~~~~~~ ~~~~~ ~~~~ ~~~~~~~~~~~~ ~~’~~~ ~~~~~~ ~~~~ ~~~ ~~~ ~~~~~~~~ ~~~~~~~~~~~~~~~. ~~~ ~~~~~, ~~~~~ ~~~ ~~~~~~~~~~ ~~~~~~~~~ ~~~~ ~~~~~ ~~’~~~~~~~~~, ~~~~ ~~~~ ~~~ ~~~~~~ de se croire ~~ ~~’~~~~~~-~~~~~~ : ~~~~~ ~~’~~~~~~~ ~~~~~~~~~ ~~~~, ~~~ ~~~~~~~~~~~~ ~~~~ ~~~~~~~. ~~~~ ~~~~ “~~~~~~” ~~~~~~~ “~~~~~~”, ~~~~~ ~~~ ~~~~~ ~~~~~~~ ~~~~~ ~~~~ ~~~~~ ~~~~~~~~~ ~~~ ~~’~~~~~~~~~~~ ~~~~~~~~~~~ ? ~~~~~~~~~~ ils n’ont pas ~~~ ~~~~~~~~ ~~~~~ ~~~ “~~~~~ ~~ ~~~~~~~~ ~~~~~~~” :\n« Quand ~~~ ~~~ ~~~~~~, ~~~~, ~~~ ~~~ ~~~~~~ ~~~~~ entier. »\nIl ~~~ ~~~ ~~~-~~~~~~~ ~~~~~~ ~~~~~~~~ ~~~ ~~~~~~~~~ ~~~~ ~~~~~~~~~~~ : point d’autre issue ~~~~ ~~’~~~~~~~~~~~ ~~~ ~~~ ~~~~~~~~. ~~~~~~~~ ~~~~~~~~~~ ~~~~~~~ ~~~~, ~~~ ~~~~~~~~~, ~~~~ ~~~~ ~~~~~~~~~~ ~~~~ ~~~ ~~’~~~~~~~~ ~~~~~~~ ~~~~~~~~~~~ ~~~~ ~~~~~~~~~~~ ~~~ ~~~~ ~~~~~~ ~~~ ~~~~~~ ~~~~ années soixante et ~~~~~~~~~-~~~~, ~~~ ~~~~ ~~~~~~~~~~~, ~~~~~ ~~~ ~~~~~~~~~ ~~~ “~~~~~~~ ~~~ ~~~~~~”, ~~~ ~~~~~~~~~~ ~~~~~~ ~~~~ ~~~~~~~~~~, ~~~~~~~~ ~~~~~~~~~~~ ~~ ~~~~ ~~~~~~~~ ~~~~~~~~~, ~~~~ ~~~~~~~~ ~~’~~~~~~ ~~~~~~ ~~~~~ fois par jour. ~~~~ ~~~~~~~~~ ~~’~~~~ ~~~~~~. ~~~~~ ~~~~~ ~~~~~~ ~~~~~~ ~~~~~~ faux.\nL’idéal ~~~ ~~’~~~~~~~~~~~ ~~~~~~~~, ~~~ ~~~ ~~~~~ ~~~~ ~~~~~~~, ~~’~~~~ ~~’~~~~~ ~~~~~~~~~~. ~~~ ~~~ ~~~~~, ~~~~~ ~~~ ~~~~, on ne le ~~~~~ ~~~~~ ~~~~~~ ~~~~~ ~~~~. ~~~~~~ ~~~~~~~ ~~~ ~~~ ~~~~~~~~, ~~’~~~~ ~~~ ~~~~~~~ ~~~~~~~. ~~~~ ~~~~~ ~~~ ~~’~~~~~~~~~~ ~~~~ ~~~~ ~~~~ ~~~~~~~, ~~~ ~~~ ~~~ ~~~~~~~~~ ~~~~ sur eux, tout ~~~~~~ ~~’~~~ ~~~~~ ~~~~~~, ~~~~ ~~~ ~~~~~~ ~~’~~~~ ~~~~~~~~, ~~~ ~~~~~ ~~’~~~~ ~~~’~~~ ~~~~~ ~~~ ~~~~~~~~~~~ ~~~~~~~~. ~~~ ~~~ ~~~~~ ~~~~~ ~~~ ~~~~~~. ~~~ ~~~ ~~~~ ~~~ bien invisible qu’il ~~’~~~~~~~ pas.\nIl ~~~~~ ~~~~~ ~~ ~~~~~~ ~~~~~ ~~~~~ ~~~~~~ ~~~~~~~~~ ~~ ~~~~~. ~~ ~~~~~~ ~~~ ~~’~~~ ~~~ ~~~~~ ~~~~~ ~~~~~~, ~~~ ~~~~~~, ~~~~~ ~~~~ ~~~~~~ ~~~~~~~~~~~~, ~~~ encore leur faut-il ~~~~~~~~~, ~~~~~ ~~~, ~~~ “~~~~~~~~~~~” ~~~~~ ~~~~ ~~~ ~~~~~~~~~ ~~~~~, ~~~~~~ ~~~~~~~~ ~~~’~~~~ ~~~~~~~~ ~~~~~~ ~~~~~~~ ~~~~~ ~~~~ ~~~~~~~~~. ~~~~~ ~~~~ ~~~~~~~ ~~~~~~~ ~~~~~ ~~~~ ~~~~~~~~~ ~~~ la famille, du ~~~~~~~~, ~~~ ~~~~~~~~~, ~~~ ~~’~~~~~~~~ ~~~ ~~~ ~~~ mélancolie.\nAprès déjeuner. ~~’~~~~~~ ~~~~~, ~~~~~~~~ ~~~~~ ~~~~~~, ~~~~~ ~~~~~ ~~~~~~~ ~~~~~~~~ ~~~~~ ~~~ ~~~~~ ~~~ ~~~~~ ~~~ route, dans un ~~~~~ ~~~~~~ ~~~ ~~~ ~~~~~~~, ~~~ ~~~ ~~~~~~. ~~~ ~~~~~~ ~~~~~ ~~~~ ~~~ ~~~~~~ ~~~~~~~ ~~~~~ ~~’~~~ ~~~~~~~ ~~~~~~~~~~~~~. ~~~ ~~~~~~ ~~~~~~ ~~~~~~~~ ~~~ ~~~~~~~, ~~~~~~, ~~~ se mouvait dans ~~~~ ~~~~~~~~~~ ~~~~~~ ~~’~~~~~~~~~~. ~~’~~~~~~ ~~~~~~ ~~~~~ ~~~~~~ ~~~’~~~~~, ~~~~~ ~~~~~~, ~~~~~~~~~~, ~~~~~ ~~~~~~~, ~~ ~~’~~~~ ~~~~~~~. ~~~~ ~~~~~~~~~~~ ~~~~~~~~~~~~ ~~~~~~~~~~~ ~~’~~~ ~~~ ~~’~~~~~~, ~~~ ~~~~~~~ ~~~~~~ paroles, mêmes les ~~~~~ ~~~~~~~~~~~~~~~ ~~~ ~~~~~~~~~~, ~~~~~~~~ ~~~~~~~ ~~~ ~~~~~~~~~~. ~~~~ ~~~ ~~~~~~~~~~ ~~~ ~~~~~ ~~~~~~~~, ~~~~~~~~~~~ ~~~ ~~~~~~~~~~, ~~~~~~ ~~~ ~~~~~~~ ~~~~~~~~~ ~~~~~ ~~~~ ~~~~~ ~~~~~. ~~~ ~~~ mari était manifestement ~~~~~~~~. ~~~~~-~~~~~ ~~~ ~~~ ~~~~~~~-~~~ ~~~~, ~~~~~ ~~~~~~ ~~~ ~~~~~~~~-~~~ ~~’~~~~~~~~~. ~~~~~ ~~ ~~~~~~, ~~~ ~~~~~~~~~~ ~~ ~~~~~, ~~~ ~~’~~~~~~~ ~~~~ ~~~~~~ ~~ ~~~ ~~~~~~~~~~, ~~’~~~~~~~ ~~~~~~ aidé par d’autres ~~~’~~~ ~~’~~~~~~~ ~~~~ ~~~~ ~~~~~, ~~’~~~ ~~’~~~~~~ ~~~~ ~~~ ~~~ ~~~~~~~~~ ~~~~~, ~~~ ~~’~~~~~~~~~~~ ~~~ ~~~~~~~~~~~~. ~~~~~ ~~~~ : ~~~~ ~~~~~~~~ ~~’~~~ ~~~~~~~~ ~~~~~~~ ~~~~ ~~~~ ~~~~~~ ~~~~~~~~~~~, rien ne l’avait ~~~~~~~ ~~ ~~~~-~~~~~, ~~~~~~~ ~~~~~~~~ ~~~ ~~’~~~~~~ ~~~~~~~~, ~~~~~~ ~~~~ ~~~~~~~~ ~~~ ~~~~ ~~~~~~~~~~~ ~~~ ~~~ ~~~~~~~~~~, ~~~ ~~’~~~~~~~~~ ~~~ ~~~ ~~’~~~~~~. ~~~ ~~~~~~ ~~~~~~~ ~~~~~~ ~~~~~~ plus forte que ~~~~ ~~~~~~ ~~~’~~~ ~~ ~~~~~~ ~~~~~~~, ~~~~~-~~~~~, ~~~ ~~~~~ ~~~~~~ ~~~~~~~~~~ ~~~ ~~’~~~~~~ ~~~’~~~ ~~~~~~~~~ ~~~~~ ~~~ ~~~~~~~. ~~~~~ ~~~ ~~~ ~~~~ ~~~~~~~~ ~~~~~~ ~~~ ~~~~~~~~, ~~~ en elle n’en ~~~~~~~~~ ~~~~~~. ~~~~~ ~~~~ ~~~~~ ~~~~~~~~ ~~~~~~~~~~~ ~~~~~~ ~~~~ ~~~~~~~~, ~~~~~~ ~~~ ~~~~~~~~ ~~~ ~~~ ~~~~~~~~, ~~~~~ ~~~~~~~~ ~~~ vérité.\nRodolfo ~~~ ~~~~, ~~~~ ~~~~~~~ ~~’~~~~~~~, ~~~~~~~~ ~~~~~ tromper, sans doute, ~~~~~ ~~~~~~ ~~~~~~~~ ~~~ ~~~ ~~~~~~~~~~. ~~~~~ ~~~ ~~~~~~ ~~~~~~~~~~~~~ ~~~~~~~ ~~~~~~~~ ~~~ ~~~~~~~~~~~~~~ ~~~~ ~~ ~~~~~~ ~~~~~~~, ~~~ ~~~ ~~~~ ~~~~ ~~~~~~~~~ ~~’~~~~~~~ ~~~~~ ~~’~~~~~~~~~~ ~~ merveille, mutatis mutandis, et ~~’~~~~~~ ~~~ ~~~~~~~.


Pariser Platz ha Brandenburger Tor\nPariser Platz e 1982\nPariser Platz, Hotel Adlon nevez\nPariser Platz a zo ur blasenn e-kreiz Berlin, nepell eus Brandenburger Tor, hag e penn kornôg Unter den Linden. Dont a ra anv ar blasenn eus aloubadeg an armeoù unvan e Pariz e 1814.\n2 Savadurioù war Pariser Platz\n3 Annezidi vrudet\nA-fet savouriezh ez eo ur blasenn a c'hiz nevezklasel. Betek 1814, e oa anavezet dindan an anv Viereck (karrez). E miz Meurzh 1814 e voe kemmet hec'h anv da Bariser Platz, pa voe aloubet Pariz gant armeoù Prusia ha re vroioù all.\nUnan eus plasennoù brasañ e oa Pariser Platz a-raok an Eil Brezel Bed, warni kannatiez (SUA, Bro-C'hall), akademiezh an arzoù-aker, hag an ostaleri Atlon. Lod brasañ ar savadurioù tro-dro ar blasenn a voe distrujet e dibenn ar brezel, war-bouez Brandenburger Tor. Da vare rann Berlin e voe ar blasenn e-kreiz an no man's land. Pa voe unvanet Berlin e 1990, e teuas Pariser Platz da vezañ ul lec'h a-bouez : eno e voe adkaset ar c'hannatiez hag akademiezh an arzoù. Reolennoù a-fet sevel a zo avat : savadurioù 22 metrad uhelder dezho d'ar muiañ a c'haller lakaat sevel.\nSavadurioù war Pariser Platz[kemmañ | kemmañ ar vammenn]\nHaus Sommer, implijet gant Bank ar c'henwerzh\nKannati ar Stadoù-Unanet\nPalez Wrangel, sez DZ Bank\nAkademiezh arzoù Berlin\nEugen-Gutmann-Haus, sez Dresdner Bank\nPalez am Pariser Platz\nAchim von Arnim, barzh ha skrivagner\nAugust von Kotzebue, skrivagner pezhioù-c'hoari\nMax Liebermann, livour\nGiacomo Meyerbeer, sonaozour\nFriedrich Carl von Savigny, barner\nAlbert Speer, savour, ministr nazi\nFriedrich von Wrangel, marichal prusian\nGwel meur 360°\nAdtapet diwar « https://br.wikipedia.org/w/index.php?title=Pariser_Platz&oldid=1949145 »\nKemmoù diwezhañ degaset d'ar bajenn-mañ d'an 15 C'hwe 2022, da 07:00.


Enrique Ballestrero - Wikipedia\nEnrique Ballestrero e 1930\n(an trivet e tu kleiz an eil renk).\nEnrique Ballestrero (lesanvet Pulpo pe Quique), bet ganet d'an 18 a viz Genver 1905 e Colonia del Sacramento (Uruguay) hag aet da Anaon d'an 11 a viz Here 1969 e Montevideo (Uruguay), a oa ur melldroader etrebroadel uruguayat (diwaller-pal e bost dezhañ war an dachenn).\n1926 : Misiones Montevideo,\n1926-1935 : Rampla Juniors Montevideo, aet da gampion e 1927,\n1935-1937 : Peñarol Montevideo, aet da gampion e 1935, 1936 ha 1937.\nNaontek gwech en devoa douget krez La Celeste etre 1930 ha 1937, ha paket tri fal warn-ugent en holl.\n3 Kib vell-droad ar bed\nD'ar 25 a viz Mae 1930 e oa Ballestrero diwaller-pal skipailh Uruguay a zeuas d'ober ur c'hrogad rampo (1-1) ouzh hini Arc'hantina : dre ma oa bet c'hoariet e Buenos Aires e oa aet ar maout gant Uruguayiz.\nDalc'het e oa bet an trizekvet doare en Estadio Nacional del Perú (Lima) e miz Genver 1935 : aet ar maout gant skipailh Uruguay (hag Enrique Ballestrero ennañ) goude bezañ trec'het skipailhoù Perou (1-0), Chile (2-1) hag Arc'hantina (3-0).\nKemer a reas perzh ivez er pevarzekvet dalc'h (27 a viz Kerzu 1936-30 a viz Genver 1937) aozet e Buenos Aires : renket e voe skipailh Uruguay da bevarvet an dro-se.\nKemeret en devoa perzh Enrique Ballestrero en un dalc'h hepken :\nKib vell-droad ar bed 1930 bet aozet en Uruguay ma oa aet ar maout gant skipailh broadel Uruguay. C'hoariet en devoa ar pevar c'hrogad eus ar genstrivadeg ha perzh e oa eus ar skipailh – Enrique Ballestrero, Ernesto Mascheroni, José Nasazzi, José Leandro Andrade, Lorenzo Fernández, Álvaro Gestido, Pablo Dorado, Héctor Scarone, Héctor Castro, José Pedro Cea, Victoriano Santos Iriarte – a c'hounezas (4-2) ar gourfenn ouzh hini Arc'hantina en Estadio Centenario (Montevideo) d'an 30 a viz Gouere 1930.\nAdtapet diwar « https://br.wikipedia.org/w/index.php?title=Enrique_Ballestrero&oldid=1587637 »\nKemmoù diwezhañ degaset d'ar bajenn-mañ d'an 17 Eos 2014, da 06:58.


Samedi 12 décembre 2020 à 15:09 - Mis à jour le lundi 14 décembre 2020 à 18:28\nMarc Paugam hag e werg Cécilia e-touesk an artichaod - DR\nSevel a ra Marc Paugam bevin ha gounit a ra legumaj a bep seurt en e atant e Lanhouarne (29). Deuet eo en e vleud war langaj al labour douar gant e donton - brezhoneger a feson ha kaner ivez - gant e amezeien tro dro dezhañ ha gwir eo, un hanter eus ar gaoz diwar ar micher gant e dad a zo e brezhoneg.\nBrageziñ, kellidañ, diwanañ...petra an diforc'h etre ar verboù-mañ ? Tout an dud a oar petra dalv diwan. Met ne vez ket klevet er memes mod gant al labourerien douar e gorre bro Leon. Ha gerioù ispisial e vez implijet gant al legumaj ivez : brav eo ar gerioù tro dro an artichaod. Troc'het e vez ar pennoù kentañ (ar mammoù), met gwelet e vez ouzhpenn-se an eskel. Ha kaol-fleur 'vez graet brikoli anezhañ e bro Marc. Met brikoli n'eo ket brokoli !\nHa deuet eo e penn Marc Paugam evel boaz, un istor farsus diwar-benn Vonnick ha ar pastez brikoli kontet gantañ.